title: Neurolingvistiikka

text: Perinteisesti neurolingvistiikalla on tarkoitettu erityisesti kielen tuottamisen ja ymmärtämisen häiriöiden, esimerkiksi afasian, tutkimusta.


title: Wasting the Dawn

text: Wasting the Dawn on The 69 Eyesin neljäs studioalbumi. Sen julkaisi vuonna 1999 Poko Rekords.


title: Wasting the Dawn

text: Albumi debytoi Suomen virallisen listan sijalla 24.


title: Iris (vuoden 2001 elokuva)

text: Iris on vuonna 2001 valmistunut Richard Eyren ohjaama elokuva, joka kertoo brittiläisestä kirjailijasta Iris Murdochista ja tämän suhteesta John Bayleyhyn. Elokuva pohjautuu Bayleyn muistelmiin "Elegia Irikselle".


title: Iris (vuoden 2001 elokuva)

text: Elokuva tarkastelee parin suhdetta sekä sen alku- että loppuvaiheesta. Alussa Murdoch (Kate Winslet) oli ulospäinsuuntautunut ja hallitseva yksilö, kun taas Bayley (Hugh Bonneville) oli ujo ja oppinut. Myöhemmässä vaiheessa Murdoch (Judi Dench) sairastaa Alzheimerin tautia turhautuneen Bayleyn (Jim Broadbent) hoidossa.


title: Iris (vuoden 2001 elokuva)

text: Elokuvan näyttelijät pääsivät palkintoehdokkaiksi monissa gaaloissa. Broadbent voitti sekä Oscarin että Golden Globen parhaasta miessivuosasta. Dench palkittiin parhaan naispääosan BAFTAlla.


title: Iris (vuoden 2001 elokuva)

text:
Ehdokkaana:
Ehdokkaana:
Ehdokkaana:


title: Blessed Be

text: Blessed Be on The 69 Eyes -yhtyeen vuonna 2000 julkaistu viides studioalbumi.


title: Blessed Be

text: Vuonna 2001 albumista julkaistiin kahden CD:n rajoitettu keräilijöiden painos ("Limited Collectors’ Edition"). Ensimmäinen CD sisältää samat kappaleet kuin vuonna 2000 julkaistu perusversio. Toisella CD:llä on yksi uusi kappale "Heaven/Hell", uudelleen miksatut versiot kappaleista "Brandon Lee" ja "The Chair" sekä kokoelma musiikkivideoita.


title: Blessed Be

text: Albumi nousi Suomen virallisen listan sijalle 4.


title: Blessed Be

text:
Kaikki kappaleet sanoittanut Jyrki 69 sekä sovittanut The 69 Eyes ja Johnny Lee Michaels.
Vierailevat muusikot


title: Paris Kills

text: Paris Kills on The 69 Eyes -yhtyeen vuonna 2002 julkaistu kuudes studioalbumi.


title: Paris Kills

text: Albumi nousi Suomen virallisen listan sijalle 1.BonuskappaleetVierailevat muusikot


Framed in Blood – The Very Blessed of the 69 Eyes on helsinkiläisen rockyhtye The 69 Eyesin vuonna 2003 julkaistu kokoelmalevy.


title: Framed in Blood – The Very Blessed of the 69 Eyes

text: Albumi nousi Suomen virallisen listan sijalle 6.Suluissa albumi, jolta kappale on peräisin.


title: Lavastaja

text: Lavastaja on suunnittelija, joka vastaa esityksen tai audiovisuaalisen tallenteen (kuten elokuvan tai televisio-ohjelman) visuaalisesta kokonaisuudesta eli lavastuksesta yhdessä ohjaajan ja muun taiteellista ennakkosuunnittelua tekevän työryhmän (esimerkiksi pukusuunnittelija, valosuunnittelija, koreografi, kuvaaja) kanssa.


title: Lavastaja

text: Teatterimaailmassa lavastajasta käytetään myös nimitystä "skenografi" (, ), jonka voidaan tulkita käsittävän myös pukusuunnittelun ja joissain tapauksissa valosuunnittelun. Useat teatterilavastajat toimivatkin myös pukusuunnittelijoina. Ulkomaisessa elokuvamaailmassa suomalaista lavastajaa vastaavat englannin kielen tittelit production designer, art director ja set designer, tässä hierarkiajärjestyksessä.


title: Akaatti

text: Akaatti on kvartsin pienikiteinen, usein geodien muodossa esiintyvä läpikuultava raidallinen kalsedonimuunnosmuoto. Akaatti on rakenteeltaan pehmeää ja huokoista. Se on väriltään usein maitomaisen valkoista, mutta toisinaan myös vihreää tai sinistä. Akaatin Mohsin kovuus on 6,5–7. Akaatti sai nimensä sisilialaisesta Achates-joesta, joka oli akaatin antiikin aikainen löytöpaikka.


title: Akaatti

text: Akaatti on tuliperäinen kivilaji. Akaatin raitakuviot syntyvät rytmisen kiteytymisen myötä. Raidat syntyvät kun emäkivi kiteytyy samanaikaisesti ontelon kaasukuplien kanssa. Sen jälkeen laavan piihappoiset vesitipat ovat jäähtyneet kiven myötä, eli akaatti kasvaa seinämistä sisäänpäin. Rapautuminen aiheuttaa akaatin ulkokuorelle ja uloimpiin raitakerroksiin valkoisen kuoren. Jos akaattimanteli ei täyty kokonaan akaattimassalla, onteloon voi syntyä esimerkiksi vuorikiteitä, ametistia, savukvartsia tai kalsiittia. Kiteiden vuoraamaa onteloa kutsutaan geodiksi.


title: Akaatti

text: Akaattia esiintyy Afrikassa, Brasiliassa (Rio Grande de Sul), Egyptissä, Intiassa, Kanadan Ontariossa, Saksassa, Tšekissä, Marokossa, Ural-vuorilla Venäjällä sekä Yhdysvalloissa, kuten Oregonissa. Kuuluisat Idar-Obersteinin kaivokset Saksassa on jo louhittu loppuun. Idar-Obersteinista Brasiliaan ja Uruguayhin tulleet emigrantit löysivät tärkeät esiintymät vuonna 1827.


title: Akaatti

text: Suomessa Huittisten Karhiniemessä esiintyy syntyperältään maailmassa harvinaisia akaatteja: ne ovat syntyneet meteoriitin pudotessa alueelle ja sulattaessa maassa olevan kiven, sekoittuen sulaan meteoriittiin ja muodostaen akaatteja.


title: Akaatti

text: Jotkut pitävät akaattia onnenkivenään, kuten myös esimerkiksi tiikerinsilmää, sitriinia, helmiä, hunajakalsiittia ja sadronyksakaattia. Akaattia pidetään horoskoopissa vaa'an voimakivenä.


title: Akaatti

text: Botswanan Akaattia esiintyy samannimisessä maassa. Se on ulkomuodoltaan harmaa ja vahamainen.


title: Akaatti

text: Tuliakaatin tunnistaminen on erittäin vaikea tehtävä ja tulos kiistanalainen. Jotkut pitävät sitä pelkästään karneolin yhtenä muotona, mutta toiset luokitelevat sen opaaliksi. Tosiasiassa tuliakaatti ja karneoli kuuluvat molemmat kalsedoniryhmään. Joidenkin uskomuksien mukaan tuliakaatilla on parantavia vaikutuksia.


title: Akaatti

text: Sammalakaatti kuuluu kalsedoneihin. Yleensä nämä kivet ovat joko mustia, vihreitä, ruskeita tai sinisiä. Niitä tavataan Yhdysvalloissa, Australiassa ja Intiassa. Sammalakaatissa on haarakkaat ruskeat, harmaat tai valkoiset juovat, jotka peittävät kiven pinnan kuin sammal. Sammalkuvion akaattiin muodostaa dendriittiryhmään kuuluvat mineraalit.


title: John Keats

text: John Keats [kiːts] (31. lokakuuta 1795 Lontoo, Englanti – 23. helmikuuta 1821 Rooma, Kirkkovaltio) oli romantiikan viimeisiä suuria runoilijoita. Lordi Byronin ja Shelleyn ohella hän oli keskeisiä hahmoja suuntauksen toisessa sukupolvessa, vaikka hän julkaisi tuotantonsa neljän vuoden kuluessa. Keatsin lyhyen elämän aikana kriitikot eivät arvostaneet hänen tuotantoaan, mutta kuoleman jälkeen hänen vaikutuksensa sellaisiin runoilijoihin kuin Alfred Tennyson ja Wilfred Owen on ollut huomattava. Keatsin runoja luonnehtivat aistilliset kuvat, etenkin oodeja, jotka ovat englantilaisen kirjallisuuden suosituimpia runoja. Hänen kirjeensä ovat englantilaisten runoilijoiden kuuluisimpia kirjeitä.


title: John Keats

text: John Keatsin vanhemmat olivat Thomas ja Frances Jennings Keats. Hän oli vanhin heidän neljästä aikuisikään ehtineestä lapsestaan, muut kolme olivat George (1797–1841), Thomas (1799–1818) ja Frances Mary ”Fanny” (1803–1889). Yksi poika kuoli pienenä. John syntyi Keski-Lontoossa, mutta tarkasta paikasta ei ole tietoa. Keatsin syntyessä hänen isänsä työskenteli tarjoilijana Hoop and Swan -pubissa, jota Thomas myöhemmin hoiti ja jossa kasvava perhe myöhemmin asui muutamia vuosia. Nykyisin pubin nimi on Keats at the Globe, ja se sijaitsee aivan lähellä nykyistä Moorgaten asemaa.


title: John Keats

text: Keats kastettiin St Botolph-without-Bishopsgaten kirkossa, ja pikkupoikana hän aloitti koulunkäynnin paikallisessa dame schoolissa. Varojen puutteen vuoksi hän ei voinut mennä Etoniin eikä Harrowiin, ja kesällä 1803 hän meni isovanhempiensa kotia lähellä olevaan sisäoppilaitokseen Clark schooliin Enfieldiin. Koulun rehtori John Clarke oli myöhemmin Keatsin merkittävä vaikutteiden antaja, opastaja ja ystävä ja tutustutti Keatsin renessanssikirjallisuuteen, muun muassa Torquato Tassoon, Edmund Spenseriin ja George Chapmanin käännöksiin. Huhtikuussa 1804, yhdeksän kuukautta sen jälkeen kun Keats oli aloittanut koulun, hänen isänsä kuoli kallonmurtumaan, joka oli tullut tämän pudottua hevosen selästä matkalla takaisin kotiin käytyään katsomassa poikaansa koulussa. Thomas kuoli jättämättä testamenttia. Frances avioitui kahden kuukauden kuluttua, mutta hylkäsi pian uuden miehensä ja muutti neljän lapsensa kanssa lasten isoäidin Alice Jenningsin luokse Edmontonin kylään. Maaliskuussa 1810, jolloin Keats oli 14, hänen äitinsä kuoli, ja lapset jäivät isoäidin hoiviin. Jennings nimitti kaksi holhoojaa huolehtimaan lapsista. Keats siirtyi samana syksynä Clarken koulusta harjoittelijaksi lääkäri ja apteekkari Thomas Hammondin luokse. Keatsin hyvä ystävä Charles Cowden Clarke kuvasi tätä aikaa sanoin: Keatsin ”raskaan elämän rauhallisimmaksi ajaksi”. Hän majoittui Hammondin luokse ja nukkui lääkärinvastaanoton ullakolla.


title: John Keats

text: Keatsin ensimmäinen säilynyt runo, ”An Imitation of Spenser”, on vuodelta 1814, jolloin Keats oli 19-vuotias. Vuonna 1815 Keats kirjoittautui lääketieteen opiskelijaksi Guy’s Hospitaliin, joka nykyisin kuuluu King’'s College Londoniin. Kuukauden kuluttua aloittamisesta hänet hyväksyttiin sairaalan ”sidonta-apulaisen” asemaan, mikä oli merkittävä ylennys, sillä siihen liittyi uutta vastuuta ja työtä. Se vei kuitenkin arvokasta aikaa kirjoittamiselta ja herätti hänessä ristiriitaisia ajatuksia lääketieteen parissa työskentelystä. Häntä veti runouteen voimakkaasti muiden runoilijoiden, kuten Leigh Huntin ja Byronin työ, mutta häntä ahdistivat perheen taloudelliset ongelmat, jotka jatkuivat hänen elämänsä loppuun asti, ja hän kärsi ajoittain syvästä masennuksesta. Veli George kirjoitti, että John ”pelkäsi, ettei hänestä koskaan tule runoilijaa ja jos hänestä ei tule, hän tuhoaa itsensä”. Vuonna 1816 Keats sai apteekkarin todistuksen, mutta ennen vuoden päättymistä hän ilmoitti holhoojalleen, että hän oli päättänyt ryhtyä runoilijaksi eikä lääkäriksi.


title: John Keats

text: Keats jatkoi työtä ja opintoja Guy’sissa mutta keskittyi yhä enemmän kirjallisuuden tutkimiseen. Toukokuussa 1816 Keatsin suuresti ihailema Leigh Hunt suostui julkaisemaan sonetin "O Solitude" lehdessään The Examiner, joka oli ajan liberaali aikakauslehti. Se oli Keatsin ensimmäinen julkaistu runo, ja Charles Cowden Clarke sanoo sitä ystävänsä juhlapäiväksi, mikä osoitti ensi kerran, että Keatsin tavoitteet eivät olleet naurettavia. Samana kesänä hän lähti Clarken kanssa Margaten rannikkokaupunkiin kirjoittamaan. Siellä hän aloitti "Calidoren" ja aikakauden, jolloin hän kirjoitti merkittäviä kirjeitä.


title: John Keats

text: Lokakuussa Clarke esitteli Keatsin vaikutusvaltaiselle Byronin ja Shelleyn läheiselle ystävälle Huntille. Viiden kuukauden kuluttua ilmestyi Keatsin ensimmäinen runokirja "Poems". Kriitikot tyrmäsivät sen, mutta Hunt julkaisi esseen "Three Young Poets", jossa hän käsitteli Shelleytä, Keatsia ja Reynoldsia, sekä Keatsin sonetin ”Chapman's Homerista, joka ennakoi merkittävää tulevaisuutta. Hän esitteli Keatsin monille tuttavapiirinsä huomattaville henkilöille, kuten The Timesin päätoimittajalle Thomas Barnesille, kirjailija Charles Lambille, kapellimestari Vincent Novellolle ja runoilija John Hamilton Reynoldsille, josta tuli läheinen ystävä. Kyseessä oli Keatsin kannalta merkittävä käännekohta. Hän vakiintui julkisuudessa Huntin termein ”runouden uuden koulukunnan” jäseneksi. Tuohon aikaan Keats kirjoitti ystävälleen Baileylle: "En ole varma mistään muusta kuin sydämen rakkauden eheydestä ja mielikuvituksen totuudesta – sen mikä valtaa mielikuvituksen kauniina, on oltava totta." Tämä siirtyi myöhemmin runon "Oodi kreikkalaiselle uurnalle" loppuriveiksi "'Beauty is truth, truth beauty' – that is all / you know on earth, and all ye need to know", minkä Aale Tynni kääntää: ”'On totta kaunis, kaunista on tosi.' – Vain sen me tiedämme, se riittääkin.”


title: John Keats

text: "Endymion" sai lopullisessa muodossaan myös kriitikkojen tuomion, mistä Byron sai aiheen letkauttaa, että ”yksi artikkeli teki Keatsistä lopun”. John Wilson Crokerin erityisen tyly artikkeli ilmestyi huhtikuussa 1818 Quarterly Reviewssa:


title: John Keats

text: John Gibson Lockhart kirjoitti lehdessä Blackwoods Magazine:


title: John Keats

text:
Lockhart oli Blackwoodsissa kehittänyt häpäisevän termin "cockney-koulukunta" Huntille ja tämän piirille, johon kuului Hazlitt ja tietysti Keats. Mitätöinti oli niin poliittista kuin kirjallistakin, tähdätty nousukasmaisiin nuoriin kirjailijoihin, joita pidettiin "moukkamaisina" koulutuksen puutteen, epämuodollisen riimittelyn ja huonon kielen vuoksi. He eivät olleet käyneet Etonia, Harrowia eivätkä Oxbridgea, eivätkä he kuuluneet yläluokkaan.
Huonon terveyden ja Lontoossa viihtymättömyyden vuoksi Keats muutti huhtikuussa 1817 veljiensä kanssa asumaan Well Walk 1:een. John ja George hoitivat yhdessä veljeään Tomia, joka sairasti tuberkuloosia. Hampsteadin talo oli lähellä Huntia ja muita tämän piiriin kuuluvia, samoin vanhempaa runoilijaa Coleridgea, joka asui Highgatessa.


title: John Keats

text: Kesäkuussa 1818 Keats lähti ystävänsä Charles Armitage Brownin kanssa kiertämään kävellen Skotlantia, Irlantia ja Järviseutua. George ja hänen vaimonsa Georgina olivat mukana Lancasteriin saakka, ja sieltä he lähtivät Liverpooliin, josta pariskunta muutti Amerikkaan. (He asuivat Ohiossa ja Louisvillessa vuoteen 1841, jolloin Georgen sijoitukset tuottivat pettymyksen. Veljiensä tavoin hän kuoli rahattomana ja tuberkuloosin vaivaamana. Tautiin saatiin tehokas lääke vasta 1921.)


title: John Keats

text: Kun Keats oli heinäkuussa kävelyretkellä Mullin saarella, hän kylmettyi pahasti. Elokuussa Brown kirjoittaa, että hänen ystäväsä oli ”niin heikko ja kuumeinen, ettei jaksanut jatkaa matkaa". Palattuaan etelään Keats jatkoi veljensä Tomin hoitamista ja altistui näin itse herkästi tarttuvalle taudille. Andrew Motion väittää: "Juuri Mullissa Keatsin lyhyt elämä kääntyi kohti loppuaan ja hänen hidas kuolemansa alkoi", mutta elämäkerturit ovat erimielisiä siitä, milloin tuberkuloosin ensi merkit ilmaantuivat. "Keuhkotauti" tunnistettiin erilliseksi taudiksi vasta 1820, ja tautiin liittyi ikävä leima, joka usein yhdistettiin heikkouteen, tukahdutettuun seksuaaliseen intohimoon ja masturbointiin. Kirjeissään Keats "ei suostunut antamaan sille nimeä". Tom Keats kuoli 1. joulukuuta 1818.


title: John Keats

text: Keats ja hänen ystävänsä kirjoittivat ahkerasti kirjeitä. Tuolloin Keats kirjoitti säännöllisesti hyvin tarkkoja kuvauksia veljelleen Georgelle Amerikkaan. Gitting toteaa: "Keatsin kirjeet Georgelle ovat nyt hänen elämänsä todellinen päiväkirja, yhteenveto [...] syvällisestä filosofiasta, paljastus ja ensimmäinen vedos runoista [...] ja sisältävät Keatsin hienoimpia tekstejä ja ajatuksia". Keats kysyy kirjeissään yhä uudestaan, mitä tarkoittaa runoilijana oleminen. Strachanin mukaan "Keatsin hauskat ja valaisevat kirjeet ovat hyvin arvokkaita englanninkielisen kirjallisuuden kirjeenvaihdon historiassa".


title: John Keats

text: Vaikka talvi 1818 oli hankala, se merkitsi Keatsin 'annus mirabilisin' alkua, jolloin hän kirjoitti kypsimmät teoksensa, joiden ansiosta häntä nyt arvostetaan. Hän oli saanut suurta innostusta Hazlittin luennoista, joissa tämä käsitteli englantilaisia runoilijoita ja runoilijan identiteettiä. Hän muutti vasta rakennettuun Wentworth Placeen, jonka omisti hänen ystävänsä Charles Armitage Brown ja joka sijaitsi myös Hampstead Heathin laidalla, kymmenen minuutin kävelymatkan päässä Well Walkista etelään. Runot ”Fancy” ja ”Bards” intohimosta ja ilosta saivat innoitusta puutarhasta. Keats kirjoitti viisi kuudesta merkittävästä oodistaan siellä huhti- ja toukokuussa, ja vaikka on keskusteltu siitä, missä järjestyksessä hän ne kirjoitti, sarjan aloittaa ”Ode to Psyche”. Brownin mukaan hän kirjoitti ”Oodin satakielelle” heidän mulperipuunsa alla, jota ei enää ole, joskin sinne on sittemmin istutettu uusia. Brown kirjoittaa:


title: John Keats

text: Talon osaomistaja Dilke kielsi tarinan jyrkästi, kun se julkaistiin 1848 Milnen Keats-elämäkerrassa, ja torjui sen ”silkkana kuvitelmana”. Wentworth Place on nyt Keats House -museo.


title: John Keats

text: Ollessaan 1819 Wentworthissa hän kirjoitti myös runot "The Eve of St. Agnes", "La Belle Dame Sans Merci", "Hyperion", "Lamia" ja "Otho" (kritiikin tyrmäämä, dramatisoitiin vasta 1950). Syyskuussa hän rahapulassaan lähestyi kustantajaa uusilla runoilla. Kokoelma ei tehnyt kustantajaan vaikutusta, vaan versio "Lamiasta" koettiin hämmentäväksi ja "St Agnesin" sanottiin sisältävän "ärsyttävää inhon tunnetta" ja " 'Don Juan' -tyylistä tunteilun ja pilkan sekoitusta [...], eikä runo sovi naisille ".


title: John Keats

text:
21. syyskuuta Keats kirjoitti ystävälleen Reynoldsille ja esitteli viimeisen merkittävän oodinsa ”Syksylle”. Hän kirjoittaa:
Päivän mietteistä muotoilemassaan tunon kolmannessa ja viimeisessä stanzassa hän kirjoittaa:
"Syksylle"-runosta tuli hänen kuoltuaan ihailluimpia englanninkielisiä runoja. Viimeinen kirja, jonka Keats ehti nähdä – "Lamia, Isabella, The Eve of St. Agnes, and Other Poems" – ilmestyi heinäkuussa 1820. Se sai enemmän kiitosta kuin "Endymion" tai "Poems", ja siitä esitettiin myönteisiä näkemyksiä sekä The Examinerissä että The Edinburgh Review'ssa.


title: John Keats

text: Kirjeet ja runoharjoitelmat viittaavat siihen, että Keats tutustui Frances (Fanny) Brawneen syys-marraskuussa 1818. Näyttää siltä, että 18-vuotias Brawne oli käymässä Dilkeillä Wentworth Placessa, joskaan ei vielä asunut siellä. Brawne oli Lontoosta, kuten Keats – syntynyt West Endissä lähellä Hampsteadia 9. elokuuta 1800. Hänen isoisällään oli ollut Lontoossa majatalo, kuten Keatsin isälläkin, ja hän oli samalla tavalla menettänyt useita perheenjäseniä tuberkuloosiin. Hänellä oli sama etunimi kuin Keatsin sisarella ja äidillä. Hän oli ompelutaitoinen, kielitaitoinen ja sanavalmis. Hän kirjoitti itsestään: "En lue erityisen innokkaasti runoja" mutta "teatteri kiinnostaa". Marraskuussa 1818 Keatsin ja Brawnen välit lämpenivät, mutta tilannetta varjosti Keatsin hoitaman veljen Tom Keatsin lähestyvä kuolema.


title: John Keats

text: Hän tapasi samana vuonna toisen naisen, "kauniin, lahjakkaan, nokkelan" Isabella Jonesin, jota kohtaan hän tunsi hyvin ristiriitaista intohimoa. Hän oli tavannut tämän lomalla kesäkuussa Hastingsissä. Hän "kävi usein hänen luonaan" talvella 1818–1819, ja hän sanoo kirjeissään Georgelle, että hän "lämmitteli tämän kanssa" ja "suuteli tätä", joskin on epäselvää, miten läheisiä heistä lopulta tuli.


title: John Keats

text: 3. huhtikuuta 1819 Brawne ja hänen leskeksi jäänyt äitinsä muuttivat Dilken Wentworth Placen talon toiseen puoliskoon, ja Keats ja Brawne saattoivat tavata päivittäin. Keats alkoi lainata Brawnelle kirjoja, esimerkiksi Danten "Infernon" ja he lukivat yhdessä. Hän antoi Brawnelle rakkaussonetin "Yön kirkas tähti", jota hän uudisti tätä varten. Runon kehittely jatkui aina hänen elämänsä viime kuukausiin saakka. Myöhemmin runo on aina liitetty heidän suhteeseensa. "Se oli", sanoo Gittings, "rakkaudenjulistus. [...] Kaikki hänen toiveensa keskittyivät Fannyyn".


title: John Keats

text:
Bright Star
Bright star, would I were steadfast as thou art –
Not in lone splendour hung aloft the night
And watching, with eternal lids apart,
Like Nature's patient, sleepless Eremite,
The moving waters at their priestlike task
Of pure ablution round earth's human shores,
Or gazing on the new soft-fallen mask
Of snow upon the mountains and the moors –
No – yet still stedfast, still unchangeable,
Pillow'd upon my fair love's ripening breast,
To feel for ever its soft fall and swell,
Awake for ever in a sweet unrest,
Still, still to hear her tender-taken breath,
And so live ever – or else swoon to death.


title: John Keats

text: Tästä eteenpäin Isabella Jonesista ei enää löydy mainintoja.


title: John Keats

text: Gittings sanoo, että "joskus ennen kesäkuun loppua he vihdoin pääsivät jonkinlaiseen keskinäiseen ymmärrykseen Brawnen kanssa. Kyse ei ollut virallisesta kihlauksesta, hänellä ei vieläkään ollut juuri mitään tarjottavaa". Keats oli hyvin ristiriitaisissa tunnelmissa, sillä hän tiesi, että hänen tilanteensa taloudellisissa vaikeuksissa kamppailevana runoilijana sulki pois avioliiton Brawnen kanssa. Rakkaus ei saanut täyttymystään, mustasukkaisuus "Tähdestä" alkoi kalvaa häntä. Synkkyys, taudit ja masennus ympäröivät häntä ja heijastuivat sellaisissa tuon ajan runoissa kuin "The Eve of St. Agnes" ja "La Belle Dame sans Merci", joissa väijyvät rakkaus ja kuolema. "Minulla on kaksi ihanaa asiaa mietittävänäni kävelyretkilläni", hän kirjoittaa Brawnelle, "sinun suloutesi ja kuolemani hetki". Keats kirjoittaa Brawnelle eräässä toisessa sadoista lappusistaan ja kirjeistään:


title: John Keats

text: Kihlaus päättyi, kun tuberkuloosi sai Keatsista otteen.


title: John Keats

text: Brawnen kirjeitä Keatsille ei ole säilynyt, mutta Keatsin kirjeet ovat. Kuten runoilija oli vaatinut, Brawnen kirjeet tuhottiin Keatsin kuoltua. Brawne eli vielä 40 vuotta Keatsin kuoleman jälkeen, avioitui ja sai monta lasta.


title: John Keats

text:
Keatsin tuberkuloosin oireet alkoivat voimistua 1820, ja hän sai helmikuun alussa kaksi keuhkoverenvuotoa. Hän menetti paljon verta, ja hoitava lääkäri laski verta vielä lisää. Hunt hoiti häntä Lontoossa melkein koko kesän. Lääkäreiden kehotuksesta hän suostui lähtemään Lontoosta Italiaan ystävänsä Joseph Severnin kanssa. 13. syyskuuta Keats lähti Gravesendiin, ja neljän päivän kuluttua hän ja Severn nousivat purjealus "The Maria Crowtheriin". Laivalla Keats kirjoitti viimeiset muutoksena runoon "Bright Star". Marsh kirjoittaa:
Saavuttuaan Italiaan hän asettui Rooman Espanjalaisten portaiden vieressä olevaan huvilaan (jossa on nyt Keatsin ja Shelleyn talo, heidän elämälleen ja työlleen omistettu museo). Vaikka Severn ja tohtori John Clark huolehtivat runoilijasta hyvin, tämän terveys heikkeni nopeasti. Severnin elämäkerran mukaan Keatsin saama hoito saattoi nopeuttaa hänen kuolemaansa. Kun Keats tuli Roomaan marraskuussa 1820, Clarkin väitetään sanoneen, että hänen sairautensa lähde oli "henkinen ponnistelu ja uurastus" ja että sairaus oli pääasiassa "hänen vatsassaan". Lopulta hän määritteli taudin keuhkotaudiksi (nyttemmin tuberkuloosi) ja pani Keatsin nälkäkuurille – sardelli ja leipäpala päivässä – vähentääkseen veren virtausta vatsaan. Hän myös laski verta Keatsista, mikä oli ajan vakiintunut hoitomenetelmä, mutta on voinut heikentää häntä entisestään.


title: John Keats

text:
Brown sanoi ystävästään:
Keats oli raivoissaan Severnille ja tohtori Clarkelle, kun he eivät antaneet hänelle laudanumia, ja kysyi usein: "Miten kauan tämä kuolemanjälkeinen elämäni jatkuu?" Severn kirjoitti: "Et voi kuvitella, miten hirveää tämä on minulle. [...] Keats raivoaa, kunnes pelkään hänen puolestaan aivan hirveästi. Hän jatkoi: "Neljän aikoihin kuolema lähestyi. [Keats sanoi] "Severn – minä – nosta minua – minä kuolen– kuolen helposti; älä pelkää – ole luja ja kiitä Jumalaa, että se on tullut." Nostin hänet syliini. Lima kuohui hänen kurkussaan ja lisääntyi yhteentoista saakka, jolloin hän hiljalleen vaipui kuolemaan, niin rauhallisesti, että luulin hänen yhä nukkuvan."


title: John Keats

text: John Keats kuoli 23. helmikuuta 1821, ja hänet haudattiin Rooman protestanttiselle hautausmaalle. Hänen viimeinen toiveensa oli tulla haudatuksi kiven alle, jossa ei olisi hänen nimeään vaan vain teksti: "Tässä lepää hän jonka nimi on kirjoitettu veteen." (eng. "Here lies One / Whose Name was writ in Water."). Severn ja Brown huolehtivat kiven pystytyksestä. Reliefin alla olevassa lyyrassa, jonka kielet ovat poikki, lukee:


title: John Keats

text: Hautakiven päivämäärän ja virallisen kuolinpäivän välillä on päivän ero. Severn ja Brown olivat lisänneet rivit kiveen vastalauseeksi sille, miten arvostelijat olivat ottaneet vastaan Keatsin runot. Keats tunsi, ettei hän ollut jättänyt elinaikanaan mitään jälkeä. Hän oli kirjoittanut Fanny Brawnelle helmikuussa 1820: "En ole jättänyt jälkeeni kuolematonta työtä – en mitään, mistä ystäväni voisivat muistoni vuoksi olla ylpeitä – mutta olen rakastanut kaikessa olevan kauneuden periaatetta, ja jos minulla olisi ollut aikaa, olisin tehnyt itsestäni muistettavan".


title: John Keats

text: Leigh Hunt laski syyn Keatsin kuolemasta ankarassa hyökkäyksessään "Endymionille", jonka hän esitti artikkelissa, joka ilmestyi vuosia myöhemmin Quarterly Review'ssa. Shelley ikuisti Keatsin runoonsa "Adonais". Motion sanoo: "Shelley mainosti Keatsia ihmisrnä, jonka saavutuksia ei voi erottaa hänen tuskastaan, joka 'henkistyi' heiketessään ja [...] joka oli niin hienovireinen, ettei kestänyt maailman kolhuja". Tällaista keuhkotautisen kärsijän kuvaa suositaan nykyisin.


title: John Keats

text: Marsh kirjoittaa 2009: ”hautausmaan vanhassa osassa, joka oli vain niitty, kun Keats haudattiin sinne, on nyt pinjoja, myrttipensaita, ruusuja ja villiorvokkimattoja. [...] Tänne on haudattu myös Keatsin kiihkein puolustaja Shelley.” ja Severn on haudattu ystävänsä viereen, jota hän hoivasi loppuun asti.


title: John Keats

text: Kukaan Keatsin läheisesti tuntenut ei ole kirjoittanut hänestä kokonaista elämäkertaa. Kohta sen jälkeen kun Keats kuoli 1821, hänen oma kustantajansa Taylor and Hessey ilmoitti julkaisevansa hyvin pian "John Keatsin muistelmat ja jälkeen jääneet runot" mutta ystävät kieltäytyivät yhteistyöstä, joten asia jäi toteutumatta. Oli olemassa "erilaisia ja vaihtelevan tasoisia elämäkerrallisia muistiinpanoja” runoilijasta, josta oli taidepiireissä tullut merkittävä hahmo – taiteilija- ja kirjailijaystävien muistiinpanoja, ja kirjeitä. Ne antavat kuitenkin usein ristiriitaisen ja hyvin vinoutuneen kuvan tapahtumista ja olivat hyvin kiisteltyjä. Keatsin kuoleman jälkeen kommentteja tämän elämästä esittivät ystävät Brown, Severn, Dilke, Shelley ja Hunt, holhooja Richard Abbey, kustantaja Taylor, Fanny Brawne ja monet muut. Gittings sanoo, että nämä tuoreeltaan esitetyt kirjoitukset ”ovat värittäneet kaikkia myöhemmpiä elämäkertoja, ja ne ovat sekoittuneet Keats-legendaan, jota tähän päivään asti on ollut hyvin vaikea muuttaa”. Pitkän jahkailun jälkeen vuonna 1848 ilmestyi Richard Monckton Milnesin virallinen elämäkerta. Merkittäviä elämäkertoja Keatsistä ovat sen jälkeen kirjoittaneet Sidney Colvin, Robert Gittings, Walter Jackson Bate ja Andrew Motion.


title: John Keats

text: Kun Keats kuoli 25-vuotiaana, hän oli vakavissaan kirjoittanut runoja kuusi vuotta, vuodesta 1814 kesään 1820, ja julkaissut vain neljä. Hänen ensimmäinen runonsa sonetti ”O Solitude” ilmestyi Examinerissa toukokuussa 1816 ja kokoelma "Lamia, Isabella, The Eve of St Agnes and other poems" ilmestyi heinäkuussa 1820, ennen kuin hän lähti lopullisesti Roomaan. Keatsin tuotannon huomattavia puolia on tämän runollisen oppiajan ja kypsyyden tiivistyminen niin lyhyeen ajanjaksoon.


title: John Keats

text: On sanottu, että Keatsin kolmen runokokoelman yhteismyynti oli hänen elinaikanaan vain 200 kappaletta. Motion sanoo kuitenkin: ”Kun hän kuoli surullisessa 25 vuoden iässä, hänen ihailijansa ylistivät häntä, että hän ajatteli ”on his pulses” – siitä että hän loi tyylin, joka oli kuormattu aistivaikutelmilla, loistokas vaikutukseltaan, kuvasi aistillisen elävästi todellisuutta enemmän kuin kukaan ennen häntä.” Omien sanojensa mukaan Keats pyrki ”täyttämään jokaisen särön” jalometallilla. Hänen kykynsä tunnustivat hänen vaikutusvaltaiset ystävänsä, kuten romantiikan kolmannen polven runoilijat Shelley, Hunt ja hiukan vähemmässä määrin Byron, vaikka hän saikin tylyjä arvosteluja kriitikoilta ja kustantajilta. Kolmenkymmenen vuoden kuluttua tilanne oli toinen. Milnesin elämäkerran ilmestyttyä Tennysonin puolustaessa Keatsin mainetta, tämän tuotanto on hiljalleen asettunut englantilaisen kirjallisuuden vakiintuneeseen kaanoniin.


title: John Keats

text: On kuitenkin huomattava, että vaikka Keatsin tuotanto oli lyhyessä ajassa hyvin runsas ja hän on nyt tutkituimpia ja ihaillumpia brittiläisiä runoilijoita, Strachanin sanoin ”runoilijan maine perustuu jokseenkin suppeaan tuotantoon, erityisesti oodeihin”. Algernon Charles Swinburne kirjoitti 1882 "Encyclopedia Britannicassa", että ”Oodi satakielelle on kaikkien aikojen suurimpia mestariteoksia”. Harvardin Helen Vendler sanoo, että ”oodit ovat teoksia, joissa englanninkieli saa mahtavimman ruumiillistumansa”. Bate sanoi runosta ”Syksylle”: ”Jokainen sukupolvi on pitänyt sitä yhtenä hienoimmista englanniksi kirjoitetuista runoista”. M. R. Ridley sanoi oodista, että se "on virheettömimpiä englanniksi kirjoitettuja runoja".


title: John Keats

text: Keatsin runoja on ilmestynyt suomeksi Jaakko Tuomikosken suomentamassa kokoelmassa "Runoelmia" sekä Aale Tynnin suomentamina kokoelmassa "Tuhat laulujen vuotta".


title: John Keats

text: Jane Campion on käsikirjoittanut ja ohjannut Keatsin elämän kolmea viimeistä vuotta käsittelevän elokuvan "Yön kirkas tähti" (2009).


title: New Order

text: New Order on vuonna 1980 perustettu brittiläinen synthpop-yhtye. Yhtyeen perustivat manchesterilaisen postpunk-yhtyeen Joy Divisionin jäsenet laulajansa, Ian Curtisin itsemurhan jälkeen.


title: New Order

text: New Order muunsi pian musiikkityyliään edeltäjänsä postpunkista elektronisen musiikin suuntaan.


title: New Order

text: Yhtyeen alkuperäisjäsenet ovat Bernard Sumner (käyttänyt myös nimiä Bernard Dicken/Albrecht) (laulu, kitara ja kosketinsoittimet), Peter Hook (basso) ja Stephen Morris (rummut), jotka kaikki soittivat jo Joy Divisionissa. Loppuvuodesta 1980 yhtyettä täydennettiin Morrisin vaimolla, kitaristi-kosketinsoittaja Gillian Gilbertillä.


title: New Order

text: Yhtye on maininnut alkuaikojensa innoittajiksi muun muassa Kraftwerkin ja Giorgio Moroderin.


title: New Order

text: New Orderin ja sen edeltäjän Joy Divisionin musiikille on ollut erityisen tunnistettavana piirteenä Peter Hookin omaperäinen tapa soittaa kuusikielistä bassoa. Useimmat kappaleet kulkevat tämän Hookin soittaman selvästi erottuvan ja välillä hypnoottisen bassokuvion päällä. Nimenomaan tämä basso-soundi on se tekijä, joilla yhtyeiden musiikki tunnistetaan. Hookin lähdön (2007) jälkeen yhtye on edelleen hyödyntänyt tätä Hookin tunnetuksi tekemää soittotapaa ja soundia.


title: New Order

text:
Yhtye levytti vuoteen 1992 manchesterilaiselle Factory Recordsille. New Orderin jäsenet perustivat yhdessä levy-yhtiön kanssa vuonna 1982 Manchesteriin myöhemmin legendaariseksi muodostuneen The Haçienda -yökerhon.
Yhtyeen tunnetuimpia kappaleita ovat vuonna 1983 ilmestynyt tanssimusiikin klassikoksi laskettava ”Blue Monday”, vuoden 1987 ”True Faith” ja vuoden 1993 ”Regret”.


title: New Order

text: Albumin ulkopuolisena raitana 1983 julkaistun Blue Mondayn mainitaan olleen kaikkien aikojen myydyin 12" single. Se julkaistiin vain maxi-singlenä. Vuonna 1988 julkaistiin Quincy Jonesin remixaama "Blue Monday 1988".


title: New Order

text: New Orderin ainoa brittilistan ykkössija tuli vuoden 1990 singlellä ”World in Motion”, joka oli Englannin maajoukkueen virallinen kappale vuoden 1990 jalkapallon MM-kisoissa. Kappaleen videossa esiintyy tuon ajan kuuluisia jalkapalloilijoita, kuten Paul Gascoigne.


title: New Order

text: New Order oli tauolla vuosina 1993–1998. Basisti Peter Hook ilmoitti New Orderin hajoamisesta 4. toukokuuta 2007 brittiläisen xFM-radioaseman haastattelussa.


title: New Order

text: Lopulta yhtyee jäi tapahtuman jälkeen vain tauolle, sillä yhtyeen muut jäsenet jatkoivat vuodesta 2011 New Orderin toimintaa ja levyttivät vuonna 2015 julkaistun "Music Complete" -albumin, joka sai hyvät arvostelut. Yhtye lähti albumin siivittämälle maailmankiertueelle. Myös Gillian Gilbert palasi kokoonpanoon.


title: New Order

text: New Order on esiintynyt Suomessa syyskuussa 1981 Helsingin Kulttuuritalossa, kesäkuussa 1982 Seinäjoen Provinssirockissa, sekä vuoden 2016 Helsingin Flow-festivaaleilla.


title: New Order

text:
Live-esiintymisissään yhtye on esittänyt aina välillä edeltäjänsä, Joy Divisionin kappaleita.
Kaikki New Orderin jäsenet ovat levyttäneet muissakin kokoonpanoissa. Bernard Sumnerilla oli yhdessä entisen The Smiths -kitaristin Johnny Marrin kanssa yhtye nimeltä Electronic. Peter Hook on soittanut yhtyeissä Revenge ja Monaco. Gillian Gilbertillä ja Stephen Morrisilla oli duo nimeltään The Other Two. Phil Cunningham on brittipopyhtye Marionin jäsen.


title: New Order

text: Ennen brittiläistä New Orderia Yhdysvalloissa vaikutti samanniminen yhtye, jossa soitti muun muassa The Stoogesin, MC5:n ja Amboy Dukesin jäseniä.


title: Haapalampi

text: Haapalampi () on maalaiskunta ja sen keskustaajama Karjalan tasavallan Sortavalan piirissä Venäjällä. Se sijaitsee Saavainjoen rannalla yhdeksän kilometriä Sortavalasta lounaaseen. Taajamassa on vajaa tuhat ja kunnassa 2 400 asukasta (vuonna 2010).


title: Haapalampi

text: Haapalammen kunnan pinta-ala on 878,5 neliökilometriä. Se rajoittuu lounaassa Lahdenpohjan piiriin, luoteessa Suomeen, koillisessa Sortavalan piirin Kaalamon kuntaan ja kaakossa Sortavalaan ja Laatokkaan. Pinta-alasta 79,8 % on metsää ja 12,0 % maatalousmaata.


title: Haapalampi

text: Kunnan alueella virtaavat Kiteenjoki, Saavainjoki, Sahijoki, Rajajoki ja Heinäjoki. Järviä ovat Laatokan lisäksi Pyhäjärvi, Hympölänjärvi, Koitisjärvi, Kangasjärvi, Kuokkajärvi, Lavijärvi, Ahvenjärvi, Poikelusjärvi ja Pitkäjärvi. Hyötykaivannaisiin kuuluvat rakennuskivi, hiekka, sora, turve ja savi. Kunnan alueella sijaitsee Laatokan saariston luonnon suojelua varten perustettu Sortavalan rauhoitusalue. Seudulle suunnitellaan Laatokan saariston kansallispuistoa.


title: Haapalampi

text: Keskustaajaman lisäksi kuntaan kuuluu 14 asutuskeskusta: Hotinlahti, Kuokkaniemi, Lavijärvi, Meijeri (entinen Otsoinen), Niemelänhovi, Rautalahti, Reuskula, Tarulinna, Tuoksjärvi, Tuokslahti, Uusikylä, Vuorio (entinen Kiislahti), Zaozjornyi ja Sortavalan sovhoosin asutus. Asukasmäärältään suurimmat keskukset ovat Haapalammen ohella noin 550 asukkaan Zaozjornyi ja noin 250 asukkaan Hotinlahti ja Niemelänhovi. Rautalahdessa ja Uudessakylässä ei ole lainkaan vakituista asutusta. Kunnan alueella on lähes kaksikymmentä puutarhapalsta- ja huvila-aluetta.


title: Haapalampi

text: Haapalampi mainitaan ensimmäisen kerran Novgorodin Vatjan viidenneksen verokirjassa vuonna 1500. Ennen talvi- ja jatkosotaa se kuului Suomen Neuvostoliitolle luovuttamaan Sortavalan maalaiskuntaan.


title: Haapalampi

text: Sodan jälkeen Haapalammelle perustettiin Stalinille nimetty kolhoosi, joka sai vuonna 1953 nimen Zarja. Myöhemmin se liitettiin Bolševik-sovhoosiin, jonka keskus siirrettiin Haapalammelle vuonna 1967. Karjanhoitoon erikoistunut maatila oli aikanaan yksi Karjalan tasavallan parhaista. Vuonna 1999 se nimettiin pitkäaikaisen johtajansa Aleksandr Dzjubenkon mukaan.


title: Haapalampi

text: Ennen vuoden 2006 kuntauudistusta Haapalampi oli Esikaupunkialue-nimisen, Sortavalan kaupungin hallinnon alaisuuteen kuuluneen kyläneuvostoalueen keskus. Osa nykyisestä Haapalammen kunnasta kuului Rautakankaan kyläneuvostoalueeseen.


title: Haapalampi

text: Kunnan läpi kulkee Pietarin ja Sortavalan välinen rautatie sekä maantie A121.


title: Haapalampi

text: Paikallisia elinkeinoja ovat metsätalous, puunjalostus ja hyötykaivannaisten louhiminen. Lavijärvellä on kalanviljelylaitos. Dzjubenkon sovhoosi, joka aikaisemmin oli Haapalammen tärkein tuotantolaitos, on lopettanut toimintansa. Suurin osa työvoimasta käy töissä Sortavalassa.


title: Haapalampi

text: Keskustaajaman palveluihin kuuluvat lastentarha, peruskoulu, kulttuuritalo, kirjasto, lääkintäasema ja joukko kauppoja. Eräitä julkisia palveluja on myös Zaozjornyissa ja Niemelänhovissa.


title: Haapalampi

text: Meijerin lähellä ja Reuskulassa on kivikautisia asuinpaikkoja. Rakennusmuistomerkkeihin kuuluvat Niemelänhovin rakennukset, Kuokkaniemen rautatieasema ja Meijerin kerhotalo. Haapalammella ja Zaozjornyissa on toisessa maailmansodassa kaatuneiden neuvostosotilaiden hautapaikat.


title: Haapalampi

text: Matkailijoita houkuttelevat Laatokan saariston luonto, seudun kalastus- ja metsästysmahdollisuudet sekä historialliset kohteet. Majoituspalveluja tarjoaa 40-paikkainen Winterin huvila Tarulinnassa. Niemelänhoviin on rakenteilla 120-paikkainen matkailukeskus. Haapalammen lähellä sijaitsee lomakylä.


title: Eurovision laulukilpailu 1962

text: Eurovision laulukilpailu 1962 järjestettiin Luxemburgissa sunnuntaina 18. maaliskuuta maan televisioyhtiö RTL:n isossa auditoriossa. Juontajana toimi Mireille Delannoy. Kilpailuun osallistuivat samat 16 maata kuten edellisenäkin vuonna. Tämä oli viimeinen vuosi, jolloin viisufinaali ei ollut lauantaina. Vuonna 1962 otettiin käyttöön uusi äänestyskäytäntö, jossa tuomaristot antoivat pisteitä vain kolmelle parhaalle laululle. Aikaisemman käytännön oletettiin suosivan ranskankielisiä iskelmiä, eivätkä pisteet jakautuneet tasaisesti huonoimmin sijoittuneiden laulujen osalta. Uusi käytäntö ei kuitenkaan muuttanut tuloksissa ratkaisevasti mitään, sillä tänäkin vuonna kärkikolmikko oli kokonaan ranskankielinen. Samoin uuden äänestyskäytännön myötä osa lauluista jäi ensimmäistä kertaa kokonaan pisteittä. Kaiken kaikkiaan neljä tämän vuoden viisulaulua joutui kyseenalaiseen "nollakerhoon".


title: Eurovision laulukilpailu 1962

text: Ylivoimaisesta voitostaan huolimatta Ranskan "Un premier amour" kuuluu nykyään unohdettuihin viisuvoittajiin. Kaupallisesti menestynein laulu oli Saksan liittotasavallan "Zwei kleine Italiener", jota myytiin miljoonia äänitteitä ympäri Eurooppaa.


title: Eurovision laulukilpailu 1962

text: Suomen euroviisukarsinnan voitti Kari Tuomisaaren sävellys "Tipi-tii", jonka esittivät karsinnassa Kai Lind ja vasta 16-vuotias kampaajaoppilas Marion Rung. Vaikka Lind oli tuohon aikaan yksi suosituimpia laulajia Suomessa, raadit pitivät enemmän Marionin tulkinnasta, ja hän sai kunnian edustaa Suomea Luxemburgissa. Kapellimestarina toimi George de Godzinsky.


title: Eurovision laulukilpailu 1962

text: Jokainen maa valitsi oman kapellimestarin johtamaan maansa esityksen, paitsi Espanja, jonka delegaatiota avusti isäntämaan ylikapellimestari Jean Roderès.


title: Eurovision laulukilpailu 1962

text: Jokaisen maan tuomaristot antoivat kolmelle parhaaksi katsomalleen laululle pisteet 3, 2 ja 1.


title: Rautakangas

text: Rautakangas () on entinen Sortavalan kaupungin hallinnon alaisuuteen kuulunut kylähallintoalue ja siihen kuulunut kylä Karjalan tasavallassa Venäjällä Suomen 1944 luovuttamalla alueella. Rautakankaan alueen asukasluku oli noin 2 000 vuonna 1987.


title: Rautakangas

text: Rautakankaan kylähallintoalueen hallinnollinen keskus oli Helylä, joka ei kuitenkaan kuulunut itse kylähallintoalueeseen. Kylähallinnon alaisia kyliä ovat Helylä (ei sama kuin Helylän taajama), Karmala (), Kirjavalahti, Lahdenkylä, Leppäselkä, Rautakangas, Rytty (155 asukasta vuonna 1996), Suikka, Tuokslahti, Tuoksjärvi ja Hotinlahti. Vuoden 2006 kuntauudistuksen jälkeen kylät kuuluvat Haapalammen ja Kaalamon kuntiin.


title: Rautakangas

text: Rautakankaan alue kuului Suomen aikana pääasiassa Sortavalan maalaiskuntaan, mutta alueeseen kuuluu myös pieni osa entistä Ruskealan kuntaa.


title: Plataiai

text: Plataiai (, myös "Plataia", , ) oli antiikin aikainen kaupunki ja kaupunkivaltio ("polis") Boiotiassa Kreikassa. Sen arkeologinen alue sijaitsee Thívan kunnassa heti nykyisen Plataiéen kylän koillispuolella.


title: Plataiai

text: Plataiai sijaitsi tasangolla Theban eteläpuolella, Kithairon-vuoren (nyk. Kithairónas) ja Asopos-joen välisellä alueella. Paikka oli lähellä Boiotian ja Attikan välistä rajaa. Asopos-joki erotti kaupungin alueen Theban alueesta.


title: Plataiai

text:
Plataiai on ollut olemassa viimeistään mykeneläisellä kaudella. Thebalaiset pitivät kaupunkia perustamanaan. Varhaisin maininta Plataiaista on Homeroksen "Iliaan" laivaluettelossa, jossa se esiintyy yhtenä boiotialaisista kaupungeista, joka lähetti laivoja Troijan sotaan. Kreikkalaisessa mytologiassa kaupunki sai nimensä Plataiasta, joka oli Asopoksen tytär.
Theba yritti liittää Plataiain itseensä 500-luvulla eaa. Vuonna 519 eaa. kaupunki pääsi Ateenan suojelukseen Thebaa vastaan. 400-luvun eaa. alkupuolen persialaissodissa kaupunki oli Thespiain ohella Boiotian ainoa, joka oli kreikkalaisten puolella Persiaa vastaan. Se oli Ateenan liittolainen ja osallistui Marathonin ja Artemisionin taisteluihin. Marathonin taisteluun plataiailaisia osallistui , ja Marathonin tunnetuimpiin muinaisjäänteisiin kuuluu plataiailaisten kaatuneiden hautakumpu. Persialaiset tuhosívat Plataiain kaupungin vuonna 480 eaa.
Persialaissotien lopulla vuonna 479 eaa. Plataiain koillispuolella käytiin eräs sodan tärkeimmistä taisteluista, Plataiain taistelu, jossa Spartan, Ateenan ja muiden kreikkalaisten kaupunkivaltioiden yhteiset joukot kukistivat persialaiset. Taistelun muistoksi kaupungissa vietettiin joka viides vuosi Eleutheria-juhlia Zeus Eleutherioksen (”Zeus Vapauttaja”) kunniaksi.


title: Plataiai

text: Sodan jälkeen Plataiai rakennettiin uudelleen. Peloponnesolaissodan aikana Spartan puolella taistelleet thebalaiset yrittivät vallata kaupungin vuonna 431 eaa. oligarkiamielisten plataiailaisten avustuksella, mutta heidän yrityksensä epäonnistui. Plataiailaiset surmasivat kaupunkiinsa soluttautuneet thebalaiset, vaikka ateenalaiset yrittivät estää heitä. Vuonna 429 eaa. spartalaiset piirittivät kaupunkia Arkhidamos II:n johdolla, mutta kaupunkiin jäänyt pieni joukko pystyi pitkään estämään kaupungin valtauksen. Piirityksen toisena vuonna osa kaupunkilaisista pääsi lopulta pakenemaan Ateenaan. Spartalaiset saivat vallattua Plataiain vuonna 427 eaa., minkä jälkeen he tuhosivat kaupungin yhdessä thebalaisten kanssa, ja surmasivat kaikki jäljellä olleet miespuoliset asukkaat, kun taas naiset ja lapset myytiin orjuuteen. Tämä oli tahra spartalaisten maineeseen, koska he sanoivat taistelevansa Kreikan vapauden puolesta. Ateena myönsi eloon jääneille plataiailaisille Ateenan kansalaisuuden.


title: Plataiai

text: Vuonna 420 eaa. Ateena antoi Skionen kaupungin plataiailaisten asuinpaikaksi. Tämän kaupungin oman väestön Ateena oli hieman aiemmin surmannut ja orjuuttanut kapinoinnin vuoksi. Plataiailaiset pääsivät palaamaan kaupunkiinsa vuonna 386 eaa., ja se rakennettiin uudelleen. Theba kuitenkin valtasi ja tuhosi kaupungin vuonna 372 eaa., minkä jälkeen asukkaat saivat taas hakea turvaa Ateenasta. He pääsivät kotiinsa jälleen makedonialaisvallan alettua Khaironeian taistelun jälkeen vuonna 338 eaa. Myöhempinä aikoina plataiailaisia pidettiin ”ateenalaisina boiotialaisina” ja Ateenan siirtokuntalaisina. Rooman vallan alla kaupunki sai olla rauhassa. Kaupungin muurit kunnostettiin vielä Justinianuksen aikana 500-luvulla jaa.


title: Plataiai

text: Plataiain arkeologiset kaivaukset suoritti American School of Classical Studies at Athens eli Yhdysvaltain arkeologinen koulu vuosina 1889–1891. Kaivauksia on jatkettu muun muassa vuosina 1899 ja 1973. Nykyinen Plataiéen kylä on ottanut nimensä antiikin ajan kaupungista sen löydyttyä. Kylän aikaisempi nimi oli Kókla.


title: Plataiai

text: Plataiain säilyneet jäänteet ovat pääosin peräisin vuoden 338 eaa. jälkeiseltä ajalta eli uudelleenrakennetusta Plataiaista. Kaupunki oli ympäröity muureilla, joiden pituus oli noin 4,5 kilometriä ja niiden ympäröimän alueen koko noin x 750 metriä. Muureja oli useassa tasossa ja eri ajalta, ja niissä oli sekä suorakulmaisia että pyöreitä torneja. Osa linnoitusrakennelmasta on säilynyt, erityisesti sen eteläosassa. Myös varhaisemmista, 400-luvun eaa. muureista sekä esihistoriallisista muureista on säilynyt vähäisempiä osia. Mykeneläisen ajan linnoitettu kaupunki sijaitsi myöhemmän, laajemman alueen luoteiskulmassa.


title: Plataiai

text: Kaupungin merkittävimmät temppelit oli omistettu Athene Areialle ja Heralle. Athenen temppeli rakennettiin 80 talentilla, jotka plataiailaiset saivat kiitokseksi muilta kreikkalaisilta Plataiain taistelun jälkeen. Se oli koristeltu Polygnotoksen ja Onataksen taiteella, ja siellä oli Feidiaan veistämä Athenen kulttikuva. Temppeliä ei kuitenkaan ole löydetty. Heran temppeli oli thebalaisten vuoden 427 eaa. jälkeen rakentama. Se sijaitsi muurien sisäpuolella ja sen koko oli noin 49,9 x 16,7 metriä. Siellä oli Praksiteleen veistämä Heran kulttikuva. Kaupungin alkuperäinen, varhaisempi Heran temppeli sijaitsi ilmeisesti muurien ulkopuolella. Kaupungin pyhäköihin kuuluivat myös Zeus Eleutheriokselle omistettu pyhäkkö, joka sijaitsi myös kaupungin ulkopuolella ja koostui myöhäisvaiheessa lähinnä alttarista ja kulttikuvasta, sekä Demeter Eleusinialle ja Artemiille omistetut temppelit.


title: Plataiai

text: Plataiaista on löydetty myös suuren, thebalaisten rakennuttaman Katagogion-majatalon jäänteet. Siinä oli kaksi kerrosta, lukuisia huoneita ja keskuspiha, ja sen koko oli noin 60 x 60 metriä. Roomalaisella kaudella rakennus uudelleenkäytettiin agorana. Plataiain taistelussa kaatuneet oli haudatty Polyandrion-joukkohautaan, joka sijaitsi Zeus Eleutherioksen pyhäkön lähelle. Plataiain hautausmaat on paikannettu kaupungin itä- ja länsipuolille. Lähialueen lukuisissa bysanttilaisaikaisissa kirkoissa, joista monet ovat raunioina, on uudelleenkäytetty antiikin aikaista rakennusmateriaalia.


title: Sforza

text: Sforza oli renessanssin Italian hallitsijasuku, joka piti hallussaan Milanon herttuakuntaa vuosina 1450–1535. Vaatimattomista oloista nousseet Sforzat olivat "condottieri", palkka-armeijoiden komentajia, joka erotti heidät Medicin pankkiireista.


title: Sforza

text: Suku nousi maineeseen Muzio Attendolon (1369–1424) myötä. Hän oli alkujaan maanviljelijä Romagnasta, mutta tuli tunnetuksi menestyneenä condottierina ja alkoi kutsua itseään nimellä "Sforza", väkevä. Muzio Attendolo Sforza palveli monia Italian ruhtinaita ja kuoli Napolin kuningattaren Johanna II:n palveluksessa. Hänen poikansa Francesco Sforza palveli Viscontin sukua ja avioitui Milanon viimeisen herttuan tyttären Bianca Maria Viscontin kanssa saaden näin perintäoikeuden Milanon herttuan arvoon.


title: Sforza

text: Kansan ottaessa vallan käsiinsä ja perustaessaan Ambrosian tasavallan Milanoon Francesco Sforza valloitti Castello Sforzescon ja tuli Milanon herttuaksi. Sforzien aikana Milanon kulttuurielämä kukoisti. Sforzat pitivät hoveissaan taiteilijoita ja tiedemiehiä ja käyttivät suuria summia rahaa hovinsa ja kaupungin koristelemiseen.


title: Sforza

text: Valtaistuin joutui Ludvig XII:n käsiin vuosina 1499–1500 ja 1500–1512, kunnes Kaarle V voitti ranskalaiset ja sveitsiläiskaarti palautti Massimilian Sforzan herttuaksi. Vuonna 1535 viimeinen Sforza-suvun herttua kuoli ilman perillistä ja Kaarle V:stä tuli Milanon uusi hallitsija. Muzio Attendolo, myöhemmin Sforza


title: Massasulku

text: Massasulku on konepistooleissa ja pistooleissa, jonkin verran myös muissa aseissa (useimmin itselataavissa pienoiskivääreissä), käytettävä lukon sulkumekanismi.


title: Massasulku

text: Lukkolaitteen sulkumekanismin tarkoitus on sulkea patruuna aseen patruunapesään, kunnes ammuttu luoti on jättänyt piipun ja paine piipussa on alentunut niin, että lukko voidaan avata tai antaa avautua turvallisesti.


title: Massasulku

text: Hidastamattoman massasulun toiminta perustuu nimensä mukaan lukon painoon, eikä lukko ole mekaanisesti kiinnitettynä piippuun laukauksen missään vaiheessa, vaan saa vapaasti peräytyä ammuksen lauettua ja ruutikaasujen työntäessä hylsyä taaksepäin.


title: Massasulku

text: Sekä luotiin että hylsyyn vaikuttava paine ja sen aikaansaama liikemäärä on sama. Koska massalukko on kuitenkin kymmeniä kertoja luotia painavampi (tav. 200–500 g, luoti esimerkiksi 10 g) ja sen liikettä vastustaa palautusjousen kuormitus sekä hylsyn kitka patruunapesän seinämään, on hylsyn taaksepäin työntämän massalukon nopeus painon suhteessa pienempi kuin luodin nopeus. Jos esimerkiksi 10 g:n painoisen luodin lähtönopeus on 300 m/s, 300 g:n painoisen massalukon nopeus on siis 10 m/s. Tuo nopeusero takaa, että lukko ei ehdi avautua (hylsynsuu ei yllä piipun ulkopuolelle) ennen kuin luoti on jättänyt piipun. 40 cm:n mittaisesta piipusta edellisillä arvoilla ammuttuna lukko olisi ehtinyt liikkua taakse noin 1,3 cm. Jos kyseessä olisi esimerkiksi 9×18 mm Makarov-patruuna tai pienitehoinen 9×19 mm Parabellum, sen hylsynsuu ei yltäisi patruunapesästä ulos, eikä korkeapaineisia ruutikaasuja siis purkautuisi taaksepäin.


title: Massasulku

text: Massasulkulukot on rakennettu toimimaan joko suljetusta tai "avoimesta lukosta". Jälkimmäinen tarkoittaa, että lukko on virekynnyksen varassa taka-asennossa, eikä patruunaa ole pesässä ennen kuin lukko syöksyy jousikuormitteisesti eteenpäin liipaisinta painettaessa. Tällä tekniikalla on haittanaan eteenpäin syöksyvän painavan lukon aiheuttama heilahdus, joka vaikuttaa osumatarkkuuteen. Avoin lukko on myös altis lialle.


title: Massasulku

text: Etuina on rakenteen yksinkertaisuus ja se, että piippu jäähtyy sarjatuliaseessa paremmin lukon ollessa avoin. Avoimen lukon tekniikassa ei ole sitä uhkaa, että kuumaan pesään viety patruuna syttyisi itsestään.


title: Massasulku

text: Hidastamattoman massasulun yhteydessä käytetään suorakaulaisia hylsyjä, sillä kartiokkaan hylsyn vähänkin peräytyessä syntyy vaarallisia ja ammuksen tehoa vieviä kaasun ohivuotoja. Myöskään kovin suuritehoiset patruunat eivät tule kysymykseen, sillä massalukon paino ja liike-energia nousee tehon noustessa.


title: Massasulku

text: Myös massasulkuaseet voidaan varustaa äänenvaimentimella.


title: Massasulku

text: Suomessa tunnetuin massalukkoase on Suomi-konepistooli.Usein puhutaan virheellisesti esimerkiksi kaasumäntälukosta tms. On kuitenkin huomattava erottaa toisistaan viritysliikkeen toimintatapa ja sulkulaite. Kaasumäntätoimisessa aseessa voi olla esimerkiksi pulttilukon näköinen ja paljolti sen tapaan toimiva sulkulaite, jota käytetään käsivoimien sijasta ruutikaasun paineen avulla. Kaasumäntäkäyttö (tms.) voidaan periaatteessa yhdistää useisiin erilaisiin sulkumekanismeihin.


title: Bill Frisell

text: William Richard ”Bill” Frisell (s. 18. maaliskuuta 1951) on yhdysvaltalainen jazz-kitaristi. John Scofieldin ja Pat Methenyn ohella Frisell on yksi tämän hetken arvostetuimmista jazz-kitaristeista.


title: Bill Frisell

text: Frisell syntyi Marylandin Baltimoressa. Hän vietti suuren osan nuoruudestaan Coloradon Denverin alueella ja opiskeli Pohjois-Coloradon yliopistossa musiikkia. Hänen alkuperäinen kitaranopettajansa Denverin alueella oli Dale Bruning, joka opettaa myös nykypäivänä soittamista. He soittavat toisinaan yhdessä ja ovat myös julkaisseet levyn duona. Valmistuttuaan Pohjois-Coloradon yliopistosta hän meni Berklee College of Musiciin opiskelemaan Jim Hallin kanssa, mikä muokkasi hänen soittotyylinsä lopulliseen muotoonsa.


title: Bill Frisell

text: Pat Metheny ohjasi kerran Bill Frisellin ECM-levy-yhtiön luokse, kun ei ollut päässyt itse osallistumaan nauhoituksiin. Tämän seurauksena Frisell toimi vuosia ECM:n studiokitaristina ja soitti useilla muiden artistien levyillä ennen ensimmäistä soololevyään, "In Line". Frisellin debyyttilevy koostui enimmäkseen soolokitaroinnista, joskin useilla raidoilla oli mukana myös basisti Arild Andersen. Ensimmäinen Frisellin yhtyeistä, joka huomattiin selvästi maailmalla, oli hänen kvartettinsa Kermit Driscollin (basso), Joey Baronin (rummut) ja Hank Robertsin (sello) kanssa. Useita muita levyjä, joissa tämä ryhmä toimi perustana, julkaistiin, ja niissä oli usein myös muita soittajia mukana.


title: Bill Frisell

text: 1980-luvulla Frisell asui New Yorkissa ja oli aktiivinen osallistuja kaupungin eloisassa musiikkimaailmassa. Hän teki yhteistyötä John Zornin kanssa, kuuluen jäsenenä hänen nopeasti muuttuvaan Naked City -yhtyeeseensä, ja esiintyi ja äänitti useiden muiden tunnettujen muusikoiden kanssa.


title: Bill Frisell

text: 1990-luvun keskivaiheilla Frisell erosi kvartetistaan ja siirtyi Washingtonin Seattleen. Hän alkoi yhdistellä omaan musiikkiinsa erilaisia musiikkityylejä, kuten countrya ja muita vastaavia. Tällaisesta ”americana”-tyylistä muodostui Frisellin tavaramerkki, ja monilla hänen levyillään on uudelleensovituksia vanhoista amerikkalaisista kappaleista. Frisell esiintyy usein newyorkilaisen viulisti Jenny Scheinmanin kanssa. Hän myös soittaa toisinaan triona Joe Lovanon ja Paul Motianin kanssa.


title: Bill Frisell

text: Vuosien 2003 ja 2005 välillä Frisell toimi musikaalisena johtajana Century of Songissa. Tämä oli joukko erityisiä konsertteja saksalaisilla taidefestivaaleilla RuhrTriennalella. Frisell kutsui kansainvälisiä säveltäjiä kuten Rickie Lee Jones, Elvis Costello, Suzanne Vega, Loudon Wainwright III, Vic Chesnutt, Van Dyke Parks, Buddy Miller ja Chip Taylorin esittämään omia lempikappaleitaan uusina sovituksina. Lehdistö kutsui konsertteja ”vuosisadan tapahtumaksi”.


title: Bill Frisell

text: Levyllä "Unspeakable" Frisell voitti vuoden 2005 Grammy-palkinnon parhaasta nykyajan jazz-levystä (Best Contemporary Jazz Album).


title: Greg Wise

text: Greg Wise (s. 15. toukokuuta 1966 Newcastle) on englantilainen näyttelijä, joka on esiintynyt useissa englantilaisissa televisiosarjoissa ja elokuvissa.


title: Greg Wise

text: Wise on ollut naimisissa "Järjen ja tunteiden" vastanäyttelijänsä Emma Thompsonin kanssa vuodesta 2003 lähtien, ja heillä on vuosituhannen vaihteessa syntynyt tytär. Lisäksi pari on epävirallisesti adoptoinut vuonna 2003 tapaamansa ruandalaisen pakolaispojan.


title: Colin Dexter

text: Norman Colin Dexter OBE (29. syyskuuta 1930 – 21. maaliskuuta 2017 Oxford) oli brittiläinen rikoskirjailija. Hän oli syntynyt Stamfordissa Lincolnshiressä ja hänet tunnetaan ennen muuta "Komisario Morse" -dekkareistaan.


title: Colin Dexter

text: Dexter suoritti loppututkinnon Cambridgen yliopistossa, minkä jälkeen hän opetti kreikkaa ja latinaa muun muassa Oxfordin yliopistossa. Hänen laaja lukeneisuutensa näkyy myös Morse-dekkareissa, esimerkiksi lukujen alkusitaateissa, jotka on valikoitu usein maailmankirjallisuuden klassikoista.


title: Colin Dexter

text: Ensimmäinen Morse-romaani, "Viimeinen bussi Woodstockiin", ilmestyi vuonna 1975. Rikoksia ratkova komisario muistuttaa paljossa luojaansa – kumpikin harrastaa muun muassa ristikoita ja Wagnerin musiikkia. Morse on myös ikääntynyt samassa tahdissa kuin Dexter itse. Suurin osa romaaneista sijoittuu Dexterin kotikaupunkiin Oxfordiin, jonka paikallistuntu välittyykin vahvana. Rikoskirjallisuuden historiassa tarinat muistuttavat lähinnä Agatha Christien tyylistä palapelidekkaria. Watson-hahmoa niissä edustaa Morsen apulainen, ylikonstaapeli Lewis.


title: Colin Dexter

text: Morse-romaaneja on ilmestynyt kaikkiaan 13. Niitä on käännetty parillekymmenelle kielelle. Lisäksi Dexter julkaisi novellikokoelman "Viimeinen puhelu", joka koostuu yhdestätoista Morse-kertomuksesta. Dexterille myönnettiin kahdesti sekä "Kultainen" että "Hopeinen tikari", jotka ovat arvostettuja brittiläisiä rikoskirjallisuuspalkintoja. Romaanit on sovitettu suosiota saaneiksi televisioelokuviksi, Morsen pääroolissa näyttelijä John Thaw. Dexter itse esiintyi miltei jokaisessa Morse-televisioelokuvassa cameoroolissa.


title: Colin Dexter

text: Dexter kuoli 86-vuotiaana maaliskuussa 2017.


title: Virka

text: Virka on erillisellä päätöksellä perustettu palvelussuhde julkisoikeudelliseen yhteisöön. Virkoja on valtionhallinnossa, kunnallisissa tehtävissä ja muissa julkisoikeudellisissa yhteisöissä.


title: Virka

text: Virkaan valitaan viranhaltija, jolla on yleensä koeaika. Virka voi olla "määräaikainen" tai "jatkuva" ja sillä on muodolliset pätevyysehdot, jotka nimitettävän on täytettävä. Pätevien hakijoiden puuttuessa virkaan voidaan nimittää väliaikaisesti epäpätevä hakija.


title: Virka

text: Virasta voi tietyissä tilanteissa saada virkavapaata säilyttäen viran.


title: Virka

text: Mikäli julkishallinnon yksikkö ulkoistetaan tai yksityistetään, viranhaltija voi joissakin tapauksissa jatkaa yhtiöitettynä virkamiehenä, mutta varsinainen virka lakkautetaan ja tehtävän hoitamiseen aletaan soveltaa elinkeinoelämän sääntöjä . Valtion virka on valtakunnallinen ja kunnan tai kaupungin virka on kuntakohtainen.


title: Nicholas Hawksmoor

text: Nicholas Hawksmoor (noin 1661 – 25. maaliskuuta 1736) oli brittiläinen arkkitehti. Hän oli merkittävimpiä barokinaikaisia brittiläisiä arkkitehteja.


title: Nicholas Hawksmoor

text: Vuosina 1684–1700 Hawksmoor työskenteli opettajansa Christopher Wrenin johdolla muun muassa St. Paulin katedraalin suunnittelussa, myöhemmin Sir John Vanbrughin kanssa. Toisin kuin monet aikalaisensa Hawksmoor ei koskaan käynyt Italiassa hakemassa vaikutteita, vaan sai ideansa kirjoista, jotka edustivat puhtaampia kreikkalais- ja roomalaisvaikutteita. Hawksmoor oli kuitenkin monipuolinen ja hänen rakennuksensa eroavat selvästi toisistaan. Hawksmoor on tunnettu erityisesti kuudesta Lontoon kirkostaan, joissa on käytetty goottilaisvaikutteita, ja Westminster Abbeyn läntisestä etusivusta.


title: Kamsarmax

text: Kamsarmax on laivatyyppi, joka on kooltaan sellainen, että se mahtuu Guinean Kamsar-nimisen kaupungin satamaan. Satama on tärkeä bauksiitin lastauspaikka. Laiva on muuten Panamax-laivan kaltainen, mutta sen suurin pituus voi olla korkeintaan 229 metriä. Panamax-laivan suurin pituus saa olla 294,1 m, leveys 32,3 m ja syväys 12,0 m.


title: Kamsarmax

text: Kamsarmax-laivan kantavuus on tyypillisesti 82 000–83 000 tonnia. Jos laivaa tilattaessa oletetaan ettei sen tarvitse reiteillään kulkea Panaman kanavan kautta, voidaan laivan syväystä ja leveyttä suurentaa. Tällöin 229 m pitkän laivan kantavuus on 82 000–92 000.


title: Kamsarmax

text: Kamsarmax-laivoista on kehittymässä oma vakiintunut laivatyyppinsä, sillä vuonna 2005 niitä oli tilauksessa noin 110 kappaletta, kun niitä vuoteen 2000 mennessä oli rakennettu vain 30 kappaletta. Laivatyypin lähin kilpailija on 225 metrin pituinen Japanamax.


title: Kontupohjan piiri

text: Kontupohjan piiri () on Karjalan tasavaltaan kuuluva piiri Äänisjärven luoteispuolella Venäjällä. Se rajoittuu pohjoisessa ja idässä Karhumäen piiriin, etelässä Äänisenrannan piiriin ja Prääsän kansalliseen piiriin sekä lännessä Suojärven piiriin.


title: Kontupohjan piiri

text: Kontupohjan piirin pinta-ala on 5 947 km². Asukkaita piirissä on 37 200 (1996). Piirin pääkaupunki on Kontupohja.Kontupohjan piiri perustettiin 29. elokuuta 1927, jolloin entisten Kontupohjan ja Tiutian kuntien alueet yhdistettiin. Kontupohjan piiri oli jatkosodan aikana Suomen miehittämä 1941-1944. Myöhemmin piiriin on liitetty osa Petrovskin piiristä.


title: Miranda do Douro

text: Miranda do Douro on kaupunki Portugalissa. Sen pinta-ala on 487 neliökilometriä ja asukasluku noin 7 500. Miranda do Douro on asukasluvultaan Portugalin pienin kunta. Sen tämänhetkinen pormestari on Artur Nunes.


title: Miranda do Douro

text: Miranda do Douro sijaitsee lähellä Espanjan rajaa ja sen läpi virtaa Douro-joki. Kunnassa puhutaan lähinnä mirandeesia, joka on yksi leonin kielen murteista. Mirandeesilla on ollut vuodesta 1999 lähtien kunnassa virallinen asema portugalin kielen ohella.


Jalkapallon Euroopan-mestaruuskilpailut 2008 käytiin Itävallassa ja Sveitsissä 7.–29. kesäkuuta 2008. Itävallan ja Sveitsin yhteishanke oli toinen hyväksytty jaettu kisaisännyys; edellinen oli vuoden 2000 turnaus, jonka järjestivät Belgia ja Alankomaat.


title: Jalkapallon Euroopan-mestaruuskilpailut 2008

text: Kisojen tunnuskappale oli espanjalaisen Enrique Iglesiasin esittämä ”Can You Hear Me”.


text: EM-kisojen virallinen kisapallo oli Adidaksen valmistama Europass.


text: Karsinta EM-turnaukseen alkoi syyskuussa 2006. Isäntämaat Itävalta ja Sveitsi saivat automaattisen paikan. Karsijajoukkueet jaettiin seitsemään lohkoon, joista kustakin kaksi parasta pääsi kisoihin. Systeemiä siis muutettiin edellisestä kerrasta, jolloin toiseksi sijoittuneet joukkueet pelasivat keskenään kaksiosaiset pudotuspelit kisoihin pääsystä. Lohkot, jotka arvottiin Montreux’ssa 27. tammikuuta 2006, olivat seuraavat:


text: "Pääartikkeli: Pudotuspelit jalkapallon Euroopan-mestaruuskilpailuissa 2008


text:
4 maalia:
3 maalia:
2 maalia:


text: 1 maali:


title: Vanajan Autotehdas

text: Vanajan Autotehdas Oy (VAT) oli Vanaja-merkkisten kuorma-autojen ja linja-autojen alustojen valmistaja, joka toimi vuosina 1948–1968. Sen jälkeen Vanaja-merkkisten autojen valmistusta jatkoi Suomen Autoteollisuus Oy vuoteen 1971. Yhtiön historia ulottuu kuitenkin vuoteen 1943, jolloin se aloitti toimintansa "Yhteissisu"-nimellä.


title: Vanajan Autotehdas

text: Jatkosodan aikana ajoneuvokalustosta vallitsi itärintamalla ankara pula. Talvella 1942–43 sodan arveltiin kestävän vielä pitkään ja armeijan arvioitiin tarvitsevan vähintään 7000 uutta kuorma- ja linja-autoa. Tämän lisäksi ajoneuvoja tarvittiin siviilikäyttöön.


title: Vanajan Autotehdas

text: Näin suuren ajoneuvomäärän saaminen ulkomailta nähtiin mahdottomana. Esimerkiksi Ruotsi oli halukas myymään kalustoa, mutta olisi halunnut maksun etukäteen kruunuina. Tarvittavia valuuttavarantoja ei ollut, joten ainoana mahdollisuutena pidettiin kotimaisen autoteollisuuden kehittämistä.


title: Vanajan Autotehdas

text: Asiassa lähestyttiin Suomen Autoteollisuuden toimitusjohtajaa Tor Nesslingiä, joka ehdotti Sisun tuotantokapasiteetin voimakasta lisäystä. Tämä olisi toteutettu joko Helsingin Vallilan tehdasta laajentamalla tai Karjaalla rakenteilla olleen uuden tehtaan rakentamisella aiottua suuremmaksi. Kolmas vaihtoehto oli tuotannon aloittaminen muulla paikkakunnalla.


title: Vanajan Autotehdas

text: Valtiovallan taholla oltiin vakuuttuneita siitä että Suomen Autoteollisuuden osaaminen oli vankkaa, mutta yhtiön resursseja hankkeen toteuttamiseksi epäiltiin. Lisäksi ulkomaisten merkkien maahantuojat tulkitsivat Nesslingin pyrkivän hyötymään sotatilanteesta, ja eräät poliittiset piirit vastustivat Suomen Autoteollisuuden pääsyä johtavaan asemaan kaluston toimittajana.


title: Vanajan Autotehdas

text: Ratkaisu löytyi jalkaväenkenraali Rudolf Waldenin johdolla. "Yhteissisu Oy":n yhtiösopimus allekirjoitettiin 20. maaliskuuta. Osakkaina oli valtion ja Suomen Autoteollisuuden lisäksi muun muassa A. Ahlström, Ata, Fiskars, Kone, Lokomo, Suomen Gummitehdas, Tampereen Pellava- ja Rautateollisuus ja Yhtyneet Paperitehtaat. Omistuspohja oli laaja ja tarkoituksena oli että omistajayritykset olisivat voineet toimia alihankkijoina. Yhtiön toimitusjohtajaksi asetettiin vastentahtoinen Tor Nessling.


title: Vanajan Autotehdas

text: Valmistettavaksi tuotteeksi valittiin Sisu S-21.


title: Vanajan Autotehdas

text: Ensimmäiset Yhteissisu Oy:n nimissä valmistetut S-21:t koottiin Suomen Autoteollisuuden Helsingin tehtaalla. Tarkkaa määrää ei tiedetä, mutta sen arvioidaan olleen korkeintaan joitain yksilöitä. Lopullista tuotantopaikkakuntaa ei ollut vielä tässä vaiheessa päätetty. Sopiva maa-alue löytyi lopulta Vanajan kunnasta; katsottiin että paikalle olisi helppo rakentaa pistoraide ja sen lisäksi vieressä oli kalliomuodostelma, jota pidettiin sopivana maanalaisten tuotantotilojen valmistusta varten. Tehtaan rakennustyöt päästiin aloittamaan keväällä 1944. Ajanpuutteen ja kustannussäästöjen takia maanalaisten tilojen louhiminen keskeytettiin alkuvaiheessa ja paikalle päätettiin rakentaa tavanomainen tehdashalli. Harjannostajaisia vietettiin marraskuussa 1944 jatkosodan jo päätyttyä. Lähelle rakennettiin myös asuinrakennuksia henkilöstöä varten.


title: Vanajan Autotehdas

text: Ensimmäinen Vanajalla koottu auto rullasi ulos tehtaasta 1. elokuuta 1945. Malli oli Sisu S-21:n pohjalta kehitetty prototyyppi S-22 ja se koottiin Helsingistä tuoduista osista. Lyhyen testauksen jälkeen sarjatuotanto pääsi alkuun lokakuussa, mutta ensimmäiset varsinaiset sarjatoimitukset tapahtuivat vasta seuraavana vuonna työvoima- ja materiaalipuutteiden takia. Ensimmäinen Vanajan Autotehtaalla rakennettu kuorma-auto oli tehtaan omassa käytössä vuoteen 1960 saakka, jolloin se romutettiin.


title: Vanajan Autotehdas

text: Kotimaisten toimittajien työn laatu oli paikoin ala-arvoista. Vastoin alkuperäistä ajatusta, materiaaleja jouduttiinkin hankkimaan paljon ulkomailta. Kauppa- ja teollisuusministeriö kuitenkin kielsi osien hankinnan Saksasta. Vuoden 1946 tuotanto jäikin 147 kuorma-autoon, joka oli paljon alle vuosittaisen, 2000 auton tuotantotavoitteen. Toisaalta valtion tarve hankkia kuorma-autoja oli vähentynyt sodan loppumisen takia; lisäksi rauhansopimuksessa armeijan kuljetuskaluston määrää oli rajattu. Joulukuussa KTM sanoi irti hankintasopimuksen myöhästyneisiin toimituksiin vedoten.


title: Vanajan Autotehdas

text: Kuitenkin jo keväällä 1946 valtiolta oli saatu oikeus myydä autoja myös siviilimarkkinoille siltä osin kuin valtio ei niitä osta. Autot olivat suhteellisen kalliita ominaisuuksiinsa nähden.


title: Vanajan Autotehdas

text: Vuoden 1947 helmikuussa Nessling erosi toimitusjohtajan paikalta. Yrityksen lopettamista harkittiin mutta siitä luovuttiin, sillä toiminnan jatkaminen koettiin mielekkääksi. Koko vuoden tuotantomäärä jäi vain 55 autoon ja toiminta oli voimakkaasti tappiollista. Yhtiön hallitus erosi ja uuden hallituksen sekä osakkeenomistajien ja velkojien neuvottelujen pohjalta vuodelle 1948 laadittiin tervehdyttämisohjelma. Vuoden 1948 kesäkuussa yhtiön oikeus "Sisu"-nimeen poistui ja yrityksen nimeksi vahvistettiin "Vanajan Autotehdas".


title: Vanajan Autotehdas

text: Vuoteen 1948 mennessä yhtiö ehti valmistaa 294 Sisu-merkkistä autoa.


title: Vanajan Autotehdas

text: Yhteissisun ensimmäinen malli oli jo hiukan vanhahtava, kokonaismassaltaan 8-tonninen Sisu S-21. Mallia muutettiin alkuperäisestä valtion tarkasti määrittämien teknisten vaatimusten pohjalta. Auton tuli soveltua lumen auraukseen. Siksi eteen asennettiin jykevä U-palkkipuskuri ja runkoa vahvistettiin alkuperäisestä. Taakse asennettiin SA-vetokoukku. Myös jarrut poikkesivat Sisun vastaavasta tuotteesta. Vanajalla tehtävän mallin nimeksi tuli S-22.


title: Vanajan Autotehdas

text: Vuonna 1946 esiteltiin myös kevennetty siviiliversio S-22K (kevyt). Sen kokonaismassa oli 7 tonnia ja runko oli vahvistamaton. Myös etupuskuri oli kevyempi, renkaat kapeammat ja vetokoukku oli jätetty pois.


title: Vanajan Autotehdas

text: Viimeiset S-22 -mallit myytiin Vanaja V-48 -nimisinä. Näitä autoja voidaan pitää Vanajan ensimmäisenä mallisukupolvena.


title: Vanajan Autotehdas

text: White M2 Half-track -puolitela-auto oli amerikkalaista alkuperää oleva sotilasajoneuvo. Sen etuakseli oli tavanomainen vetävä kuorma-auton akseli mutta takana oli telat. Ohjaamo oli avo-ohjaamo ilman kattoa. Yhteissisu hankki 425 vähän käytettyä Half-track-ajoneuvoa sekä joukon kuorma-auton moottoreita Kansanhuoltoministeriön kautta liittoutuneiden ylijäämävarastosta. Toimitukset ajoittuivat vuosille 1947-49. Puolitelavaunut myytiin yksityisille tahoille muun muassa metsätyökäyttöön. Joihinkin yksilöihin vaihdettiin tavanomainen taka-akseli ja rakennettiin katettu ohjaamo; näitä valmistui vuoteen 1951 mennessä 60 kappaletta. Telavetoiset mallit myytiin merkillä White moottorin mukaan, taka-akselilla varustetut mallit valmistuivat Vanaja VaWh -nimisinä.


title: Vanajan Autotehdas

text: Yhtiö alkoi valmistaa omaa kuorma-automallistoa Vanaja-tuotemerkillä ja valmisti myöhemmin myös linja-autojen alustoja sekä erikoisajoneuvoja. Linja-auton alustojen valmistus alkoi loppuvuonna 1950. Ensimmäiset linja-auton alustat olivat pitkänokkaisia, mutta myös nokattomat, bulldog-malliset alustat tulivat tuotantoon varsin pian. Ensimmäinen bulldog-mallinen Vanaja-linja-auto toimitettiin helsinkiläiselle Sirolan Liikenne Oy:lle toukokuussa 1951. Tämän jälkeen Vanaja valmisti Postille 30 samanlaista alustaa, mistä alkoi Vanajan toiminnan loppuun saakka kestänyt asiakassuhde. Pitkänokkaisia Vanaja-linja-autoja tehtiin vain 29 kappaletta. Vanajan toinen mallisukupolvi, ensimmäisiä autoja omintakeisemman näköinen VK-sarja, tuli markkinoille vuonna 1951.


title: Vanajan Autotehdas

text: Vuonna 1956 esiteltiin Vanajan kolmas mallisukupolvi, VAK-sarja, jossa olivat mukana Vanajan ensimmäinen nelivetoauto, ensimmäinen vetävä teli ja kuuluisaksi tullut nostoteli. Vuonna 1956 saavutettiin myös Vanajan Autotehtaan yhden vuoden tuotantoennätys, 546 autoa. Näihin aikoihin koettiin suomalaisen kuorma- ja linja-autoteollisuuden loistokausi. Bensiinimoottorit jäivät enää vain Vanajan pienimpiin malleihin ja moottorivaihtoehdoiksi vakiintuivat brittiläiset AEC- ja Leyland-dieselmoottorit.


title: Vanajan Autotehdas

text: Vanajan ansioihin kuuluu Suomen ensimmäinen takamoottorinen linja-auto (1956) ja täysilmajousitettu kaupunkibussi. Vuonna 1958 Vanaja alkoi brittiläisen Leylandin ja ruotsalaisen Volvon esikuvan mukaan rakentaa linja-auton alustoja, joissa moottori oli sijoitettu akselien väliin matkustamon lattian alle. Tamperelainen linja-autoliikennöitsijä Väinö Paunu oli yksi Vanajan suurimmista yksityisistä asiakkaista ja osallistui myös Vanajan linja-automallien kehitystyöhön. Takamoottoriset linja-autonalustat jäivät aluksi muutamaan yksittäiskappaleeseen, kunnes niiden valmistus alkoi uudelleen vuonna 1966.


title: Vanajan Autotehdas

text: 1950-luvun lopulla Vanaja oli 14 prosentin markkinaosuudella Suomen kolmanneksi yleisin linja-automerkki Volvon (35 %) ja Sisun (23 %) jälkeen. Samoihin aikoihin tehdas suuntasi tuotteitaan yhä enemmän tietyille erityisaloille, kuten maa-ainesten ja puutavaran kuljetuksiin. Tuotannon loppuessa Vanaja olikin Suomen eniten rekisteröity puutavara-auto.


title: Vanajan Autotehdas

text: Vanaja valmisti itse autojensa rungot ja akselistot, moottorit olivat yleensä joko englantilaisten AEC:n tai Leylandin toimittamia, vaihteistot olivat yleensä joko saksalaisen ZF:n tai englantilaisen Fullerin toimittamia. Vetopyörästöt valmisti Rockwell. Ohjaamot olivat suomalaisten koritehtaiden, kuten Lahden Autokorin, tai kausalalaisen Kiitokorin valmistamia. Lisäksi aivan viimeisissä bulldog-mallisissa rekanvetureissa ja Lokomolle toimitetuissa nosturialustoissa oli englantilaisen Motor Panelsin valmistama Ergomatic-kippiohjaamo. 1960-luvun lopulla ohjaamoissa otettiin uutena materiaalina käyttöön lasikuitu.


title: Vanajan Autotehdas

text: Vuosina 1960–1962 Vanaja toimitti puolustusvoimille 155 kappaletta Vanaja VAKS -sotilaskuorma-autoja, jotka olivat lähes samanlaisia kuin puolustusvoimien samanaikaisesti tilaamat 50 Kärppä-Sisu -kuorma-autoa. Vuosina 1962–1964 toimitettiin 37 kappaletta nelipyörävetoisia Vanaja NS-47 -maastokuorma-autoja uusien ilmatorjuntatykkien vetäjiksi. Kyseessä oli ensimmäinen suomalainen maastokuorma-auto ja samalla puolustusvoimien ensimmäinen turboahdetulla dieselmoottorilla varustettu auto. Sopivien maastorenkaiden puutteessa näiden autojen maastoliikkuvuutta pyrittiin parantamaan Nokian Hakkapeliitta-renkailla. Vanaja VAKS- ja NS-47 -autot olivat puolustusvoimien käytössä kymmenkunta vuotta ja ne poistettiin 1970-luvun puoliväliin mennessä.


title: Vanajan Autotehdas

text:
Vanajan Autotehtaan tuotteille oli ominaista, että tuotantoon kuului useita ajoneuvotyyppejä joita oli valmistettu vain yksittäiskappaleina. Lisäksi tehdas otti kuljettajan työympäristön useita kilpailijoitaan paremmin huomioon, mm. tehokkaalla lämmityslaitteistolla ja avarilla panoraamaikkunoilla. Autoissa käytetyt komponentit olivat periaatteessa parhaita, mitä tuohon aikaan oli saatavissa, mutta pieni tehdas oli huutolaispojan asemassa tarvikkeiden hintojen ja toimitusvarmuuden suhteen. Lisäksi mallien runsaus vaikeutti varaosahuollon järjestämistä. Vanajan pahimmat kilpailijat olivat ruotsalaiset Volvo ja Scania-Vabis sekä suomalainen Sisu. Vanajan viimeiseksi jäänyt, järjestyksessä viides mallisukupolvi esiteltiin vuonna 1967.
Räätälintyöfilosofiallaan tehdas pyrki pärjäämään ulkomaisten, suursarjana tuotettujen kilpailijoiden kanssa, mutta ponnisteluista huolimatta valmistusmäärät jäivät pieniksi ja yritys velkaantui siinä määrin että Suomen Autoteollisuuden toimitusjohtaja Tor Nesslingin esityksestä tehdas fuusioitiin Suomen Autoteollisuuteen 1968. Jo tätä ennen oli julkisuudelta salassa neuvoteltu yhteistyöstä tai sulautumisesta muiden autovalmistajien kanssa; pisimmälle neuvottelut olivat edenneet Scania-Vabis Ab:n kanssa vuonna 1964. Vanajan Autotehdas Oy lakkautettiin vuoden 1968 lopussa, vuonna 1969 aloitettiin Vanajan malliston karsiminen ja useimpien mallien tuotanto loppui vuoden 1970 aikana. Viimeiset Vanaja-merkkiset autot valmistettiin vuonna 1971. Kaiken kaikkiaan Vanaja-merkkisiä ajoneuvoja valmistui 7124 kappaletta. Tästä kuorma-autoja oli noin kaksi kolmannesta, loput linja-auton alustoja ja erikoisautoja. Viimeiseksi valmistuneeksi Vanaja-autoksi vuoden 1971 lopussa jäi autonosturin alusta.


title: Vanajan Autotehdas

text: Vuonna 1970, jolloin Vanaja-autojen tuotanto oli lopuillaan, Vanaja nousi Suomen kolmanneksi yleisimmäksi linja-automerkiksi Sisun ohi. Vanajia oli rekisterissä 836 ja Sisuja 760 kappaletta. Kysymys ei ollut niinkään siitä, että Vanajaa olisi myyty Sisua enemmän, vaan Vanaja oli onnistunut säilyttämään asemansa Sisua paremmin. Kaukana niiden edellä olivat Volvo (3 322 kpl) ja Scania (2 881 kpl). Vanajan poistuminen linja-automarkkinoilta merkitsi suomalaisten linja-autojen markkinaosuuden tuntuvaa supistumista, koska useimmat uskolliset Vanaja-autojen käyttäjät eivät ryhtyneet ostamaan Sisuja, vaan siirtyivät toisiin, ulkomaisiin merkkeihin. Esimerkiksi Väinö Paunusta tuli yksi Volvon suurimmista asiakkaista. Ainoa suuri Vanajasta Sisuun siirtynyt linja-autojen ostaja oli Posti. Vuonna 1978 Suomessa oli käytössä 61 ja vuonna 1982 enää yhdeksän Vanaja-linja-autoa.


title: Vanajan Autotehdas

text: Vuonna 1959 Vanajan Autotehdas solmi sopimuksen 200 kuorma-auton viennistä Turkkiin, mutta sopimus raukesi, koska Suomen Pankki ei hyväksynyt maksuksi tarjottua Turkin valuuttaa. Turkkiin ehdittiin kuitenkin toimittaa neljä autoa. Vuonna 1961 Vanajan Autotehdas osallistui kansainvälisille kuljetusalan messuille Espanjan Barcelonassa, jonne neljä Vanaja-kuorma-autoa vietiin ajamalla halki Euroopan. Messut olivat menestys, mutta yhtäkään autoa ei myyty. Vuonna 1966 Vanajan Autotehtaan ja Leyland Motors Ltd:n yhteisprojekti satojen kuorma-autojen toimittamisesta Puolaan kuivui kokoon suomalaisosapuolesta riippumattomista syistä. Samaan aikaan käytiin neuvotteluja myös Vanaja-autojen myynnistä Jugoslaviaan, mutta nämäkään eivät johtaneet tuloksiin.


title: Vanajan Autotehdas

text: Nykyisin entisillä Vanajan tehtailla toimii samalla tontilla, mutta erillisinä yrityksinä erikoisakselistoja valmistava Sisu Akselit Oy sekä Patria Land & Armament Oy:n tehdas.


title: Vanajan Autotehdas

text: Vanaja-merkkisiä autoja oli vuoden 1999 lopussa Suomen ajoneuvorekisterissä 39 kappaletta.


title: Ocean’s Eleven – korkeat panokset

text: Ocean’s Eleven – korkeat panokset on Steven Soderberghin ohjaama ja Ted Griffinin käsikirjoittama toimintakomedia, joka sai ensi-iltansa vuonna 2001. Elokuva pohjautuu vuonna 1960 valmistuneeseen "Kovat kaverit" -elokuvaan (), jonka ohjasi Lewis Milestone.


title: Ocean’s Eleven – korkeat panokset

text: Elokuvassa vankilasta juuri vapautuneen Danny Oceanin (George Clooney) johtama 11 miehestä koostuva ryhmä suunnittelee ja toteuttaa kolmen lasvegasilaisen huipputarkasti vartioidun kasinon ryöstön.


title: Ocean’s Eleven – korkeat panokset

text: "Ocean’s Elevenille" on tehty kaksi jatko-osaa, "Ocean’s Twelve" (2004) ja "Ocean’s Thirteen" (2007).


title: Japanamax

text: Japanamax on laivatyyppi, joka on Panamax-tyypin kaltainen, mutta lyhyempi, jotta se mahtuisi Japanin tärkeimpien viljaterminaalien laitureihin. Laivan suurin pituus on alle 225 metriä, kun Panamax-alusten pituus saa olla 294,1 m. Leveys 32,3 m on alustyypeissä sama. Syväykseltään 14,44 metrisen aluksen kantavuus on noin 82 000 tonnia.


title: Japanamax

text: Japanamax-tyyppi korvaa vanhoja 77 000 tonnin Panamax-laivoja ja on Kamsarmax-tyypin kova kilpailija. Japanamax-tyypin esitteli japanilainen laivanrakentaja Ōshima vuonna 2004 ja yhtiö sai samana vuonna 10 tilausta. Japanamaxin yleistymistä voi kuitenkin hidastaa se, että Oshiman tilauskirjat ovat täynnä vuoden 2008 loppuun.


title: Monica Seles

text: Monica Seles (, ; s. 2. joulukuuta 1973 Novi Sad, Vojvodina, Jugoslavia, nykyään Serbia) on yhdysvaltalainen entinen tennispelaaja. Hän on alun perin serbianunkarilainen. Hän oli uransa huipulla 90-luvun alussa, jolloin hän oli maailman ykköspelaaja virallisen ranking-listan mukaan. Vasenkätinen Seles voitti vuosina 1990–1996 yhteensä yhdeksän Grand Slam -turnausta ja rikkoi muun muassa Arantxa Sánchez Vicarion ennätyksen kautta aikain nuorimpana Ranskan avoimen tennisturnauksen kaksinpelin voittaneena pelaajana vuonna 1990. Hän on International Tennis Federationin maailmanmestari vuosilta 1991–1992.


title: Monica Seles

text: Selesin ura katkesi yli kahdeksi vuodeksi, kun häiriintynyt Steffi Grafin kannattaja puukotti häntä selkään huhtikuussa 1993. Seles jätti kentät jalkavamman vuoksi vuonna 2003, mutta kertoi tammikuussa 2006 harkitsevansa sittenkin jatkoa uralleen, vaikka oli suunnitellut lopettavansa loukkaantumiseen. Helmikuussa 2008 Seles antoi virallisen vahvistuksen uransa päätöksestä.


title: Monica Seles

text: Seles on seurustellut vuodesta 2009 lähtien itseään 32 vuotta vanhemman miljardöörin Tom Golisanon kanssa ja he kihlautuivat vuonna 2014.


title: Monica Seles

text: Seles työskentelee ahmintahäiriölääkettä valmistavan lääkeyhtiön edustajana. Seles on itsekin kärsinyt ahmintahäiriöstä aikuisena.


title: Kvanttiluku

text: Kvanttiluku on mikä tahansa niistä luvuista, jotka yhdessä määrittävät minkä tahansa systeemin kvanttitilan kvanttimekaniikassa.


title: Kvanttiluku

text: Atomissa elektronin kvanttilukuihin kuuluvat yleensä pääkvanttiluku "n", sivukvanttiluku "l", magneettinen kvanttiluku "m" ja spinkvanttiluku "s". Ne ovat kokonaislukuja, paitsi spinkvanttiluku, joka on fermioneilla aina puoliluku ja bosoneilla kokonaisluku. Kvanttilukujen "n", "l" ja "m" yhdistelmä kertoo elektronin elektronitilan, jota kutsutaan orbitaaliksi. Pääkvanttiluku ilmaisee elektronikuoren missä elektroni sijaitsee eli se kertoo elektronin energiatilan. Sivukvanttiluvun suurin mahdollinen arvo saadaan yhtälöstä "l" = "n"–1, ja se määrää sen avaruuden osan muodon, jossa elektroni sijaitsee. Sivukvanttilukuja voidaan merkitä numeroilla 0, 1, 2, ... tai kirjaimilla s, p, d, f, ... Magneettinen kvanttiluku ilmoittaa magneettikentässä olevan elektronin energiatasot ja elektronipilven suuntautumisen eli se erottelee eri p-, d- ja f-orbitaalit toisistaan.


title: Korallimeren taistelu

text: Korallimeren taistelu käytiin toisessa maailmansodassa 4.–8. toukokuuta 1942 Australian, Uuden-Seelannin, Uuden-Guinean ja Salomonsaarten välisellä merialueella. Se oli maailman ensimmäinen meritaistelu, jossa taisteluun osallistuneet pinta-alukset eivät nähneet tai tulittaneet toisiaan.


title: Korallimeren taistelu

text: Pyrkiessään vahvistamaan puolustuskykyään Japanin sodanjohto päätti vallata Uuden Guinean Port Moresbyn ja Salomonsaarten Tulagin. Suunnitelma, joka sai nimen operaatio MO, edellytti kolmen yhdistyneen laivaston lentotukialuksen osallistumista maihinnousulaivaston suojaamiseen ilmahyökkäyksiltä. Operaation komentajaksi määrättiin amiraali Shigejoshi Inoue. Yhdysvaltain viestitiedustelu sai tiedon suunnitelmasta, minkä jälkeen laivasto lähetti amiraali Frank J. Fletcherin alaisuudessa kaksi lentotukialusosastoa sekä australialais-amerikkalaisen risteilijäosaston torjumaan maihinnousua.


title: Korallimeren taistelu

text: Japanilaiset valtasivat 3.-4. toukokuuta Tulagin, vaikka alukset joutuivat Yhdysvaltain laivaston "USS Yorktownilta" nousseiden lentokoneiden yllättämiksi. Japanilaiset saivat samalla tiedon Yhdysvaltain lentotukialusten merellä olosta. Osapuolten lentokoneet iskivät 7. toukokuuta alkaen. Ensimmäisenä päivänä upposi "Shōhō" sekä Yhdysvaltain laivaston hävittäjä sekä vaurioitui tankkeri "Neosho", jonka miehistö upotti aluksensa myöhemmin. Toisena päivänä vaurioituivat "Shōkaku" ja "USS Lexington", jonka miehistö upotti myöhemmin. Lisäksi "USS Yorktown" vaurioitui lievemmin. Kumpikin osapuoli vetäytyi kärsimiensä tappioiden vuoksi alueelta. Inoue keskeytti samalla Port Moresbyn maihinnousun.


title: Korallimeren taistelu

text: Taistelu esti vaurioituneen "Shōkakun" ja ilman lentokoneita olevan "Zuikakun" osallistumisen Midwayn taisteluun, mikä mahdollisti osaltaan Yhdysvaltain voiton.


title: Korallimeren taistelu

text:
Japani tuhosi 7. joulukuuta 1941 Havaijille Pearl Harborin laivastotukikohtaan tekemällään lentotukialuskoneiden hyökkäyksellä Yhdysvaltain Tyynenmeren laivaston. Sodan aloittanut hyökkäys tuhosi tai vaurioitti pääosaa Yhdysvaltain Tyynellämerellä olleista taistelulaivoista. Japanin sodanjohdon tavoitteena oli estää Yhdysvaltain toiminta vallattaessa luonnonvaroiltaan rikkaat Tyynenmeren alueet sekä luotaessa puolustuksen vaatima turvakehä vallattujen alueiden hallussa pitämiseksi. Pearl Harborin hyökkäyksen kanssa saman aikaisesti hyökättiin Malakan niemimaalle, mikä liitti Britannian, Australian ja Uuden-Seelannin joukot Yhdysvaltain joukkojen rinnalle sotaan Japania vastaan. Keisarillisen Japanin laivaston yhdistyneen laivaston käskyn mukaisesti tavoitteena oli estää liittoutuneiden toiminta Alankomaiden Intiassa ja Filippiineillä sekä luoda Japanille riittävät taloudelliset toimintaedellytykset (sodan jatkamiseen).
Tavoitteen saavuttamiseksi vuoden 1942 alussa Malakan niemimaan lisäksi japanilaiset hyökkäsivät ja onnistuneesti valtasivat Filippiinit, Thaimaan, Singaporen, Alankomaiden Itä-Intian, Waken, Uuden Britannian, Gilbertin saaret sekä Guamin aiheuttaen suuria tappioita puolustaneissa joukoissa. Japani suunnitteli käyttävänsä valtaamiaan alueita puolustuskehän luomiseen, mikä mahdollistaisi liittoutuneiden myöhemmin tekemien hyökkäysten torjumisen.


title: Korallimeren taistelu

text: Japanin sodanjohto oli suunnitellut jo tammikuussa 1942 hyökkäyksen brittien hallinnoimille Salomonsaarille ja Uuden-Guinean kaakkoisosaan (operaatio MO) tarkoituksenaan vallata Port Moresby. Operaation tarkoituksena oli myös lopettaa liittoutuneiden ilma-aseen iskut Rabaulissa ja Kaviengissa oleviin tukikohtiin sekä avata mahdollisuus ilmaiskuille Australian koillisrannikon kohteisiin. Operaatioon liitettiin myös Tulagin ja Lousiadesin valtaus, joihin perustettiin vesilentoasemat.


title: Korallimeren taistelu

text: Trukille sijoitetun keisarillisen Japanin laivaston 4. laivaston komentaja vara-amiraali Shigeyoshi Inouye sai 29. tammikuuta 1942 käskyn vallata Port Moresby maaliskuussa. Japanin Rabaulissa olevat ilmavoimat aloittivat helmikuussa Port Moresbyn pommitukset.


title: Korallimeren taistelu

text:
Liittoutuneiden laivasto-osaston muodosti Task Force 17:n komentajanaan kontra-amiraali Frank Jack Fletcher, mihin liitettiin täydennyksenä Task Force 11. Osaston tukialusryhmän TG17.3 muodostivat Yhdysvaltain laivaston lentotukialukset "USS Yorktown" ja "USS Lexington", jonka suojana olivat Sims-luokan hävittäjät "USS Morris", "USS Anderson", "USS Hammann" ja "USS Russell". Hyökkäysosastossa TG17.2 olivat raskaat risteilijät "USS Astoria", "USS Chester" ja "USS Portland", "USS Minneapolis" ja "USS New Orleans", joiden lähisuojana olivat Farragut-luokan hävittäjät "USS Phelps", "USS Dewey", "USS Farragut", "USS Aylwin" ja "USS Monaghan". TF17:än kuului tukilaivaosasto () TG17.6, jossa olivat tankkerit "Neosho" ja "Tippecanoe" suojananaan hävittäjät "USS Sims" ja "USS Worden".
Lisäksi osastoon liittyi Australian laivaston risteilijäosasto (TF 44, myöhemmin TG17.3), johon kuuluivat raskaat risteilijät "HMAS Australia" ja "USS Chicago", kevyt risteilijä "HMAS Hobart" sekä hävittäjät "USS Perkins" ja "USS Walke". Lentotukialuksilla oli yhteensä 143 lentokonetta.


title: Korallimeren taistelu

text: Japanin laivasto-osaston rungon muodosti vara-amiraali Inouyen 4. laivasto tuettuna emämaasta saapuneella 5. lentotukialusviiriköllä. Operaatiota varten laivasto jaettiin seuraavasti:


title: Korallimeren taistelu

text: Lisäksi operaatiota tukivat noin 120 maakentille Rabaulissa olevaa 25. lennoston (kontra-amiraali S. Yamada) lentokonetta sekä eteentyönnettyihin tukikohtiin sijoitetut vesilentokoneet.


title: Korallimeren taistelu

text: "USS Lexingtonin" ja "USS Yorktownin" ympärille muodostetut taisteluosastot kohtasivat 1. toukokuuta kello 06.15 läntisen Korallimeren alueella, jolloin kontra-amiraali Frank Jack Fletcher otti näin muodostetun Task Force 17:n komentajuuden. Hänen ensimmäinen käskynsä oli alusten tankkaaminen merellä.


title: Korallimeren taistelu

text: "USS Yorktownin" ja sen suojueen tankkaus saatiin suoritettua 2. toukokuuta kello 18.00 mennessä, minkä jälkeen osasto aloitti tiedustelun alueella. "USS Lexington" suojueineen aloitti tankkauksen tämän jälkeen. Osastojen oli määrä yhtyä uudelleen 4. toukokuuta.


title: Korallimeren taistelu

text: Japanin joukot nousivat aamulla 3. toukokuuta maihin Tulagille, jossa ollut pieni australialainen varuskunta oli evakuoitu paria päivää aiemmin. Amiraali Goton suojausosasto siirtyi Uuden Georgian eteläpuolelle ja lentotukialusosasto pysyi Salomonin saarten pohjoisosassa liittoutuneiden maakentille sijoitettujen lentokoneiden ulottumattomissa.


title: Korallimeren taistelu

text: Vielä samana iltana sai Amiraali Fletcher tiedon maihinnoususta. Fletcher luuli tankkauksen olevan edelleen käynnissä, joten hän määräsi ainoastaan "USS Yorktownin" osastoineen siirtymään alueelle sekä hyökkäämään Tulagille. Seuraavana aamuna juuri ennen auringonnousua nousi tukialukselta 28 SBD-2 Dauntless -syöksypommittajaa ja 12 TBD-1 Devastator -torpedokonetta. Lentotukialuksella olleet 18 käyttökuntoista F4F-3 Wildcat -hävittäjää jaettiin kolmeen ryhmään niin, että osa koneista oli jatkuvasti laivasto-osaston suojana ilmassa. Hyökkäyksessä tuhottiin yksi hävittäjälaiva ja kolme miinanraivaajaa ja vaurioitettiin muutamaa muuta alusta.


title: Korallimeren taistelu

text: Koneiden palattua lentotukialukselle ne tankattiin ja aseistettiin uudelleen. Hieman myöhemmin 27 SBD:n ja 11 TBD:n tekemässä toinessa iskussa satama-alueelle vaurioitettiin yhtä partioalusta ja tuhottiin kaksi vesilentokonetta yhden TBD:n tuhoutuessa.


title: Korallimeren taistelu

text: Iltapäivällä tehtiin vielä kolmas ja viimeinen hyökkäys Tulagille. Iskuun osallistui 21 SBD:tä, jotka upottivat neljä maihinnousualusta. Yhteensä "USS Yorktownilta" tehtiin 103 lentosuoritusta maihinnousuosastoa vastaan. Niissä kului 76 kappaletta 1000 naulan pommeja ja 22 torpedoa sekä runsaasti konekiväärin patruunoita, joiden käytön tulokset jäivät perin vaatimattomiksi. Lisäksi menetettiin kolme lentokonetta.


title: Korallimeren taistelu

text:
Aamulla 8. toukokuuta molemmat osapuolet lähettivät hyökkäyksen
toisiaan kohti. Osastot olivat lähekkäin. Amerikkalaiset saivat kolme osumaa "Shokakuun", joka selvisi kotimaahan, mutta joutui pitkäksi aikaa telakalle. "Zuikaku" ei vaurioitunut, mutta sen lentomiehistöjen tappiot olivat niin suuret, että sekin joutui kotimaahan varusteltavaksi.


title: Korallimeren taistelu

text: Japanilaiset upottivat "Lexingtoniin" ja "Yorktownin" saamat vauriot pakottivat aluksen palaamaan Havaijille korjattavaksi.


title: Korallimeren taistelu

text:
Kumpikaan osapuoli ei saavuttanut selkeää voittoa, mutta siitä saatuja kokemuksia käytettiin Midwayn taistelussa kuukautta myöhemmin. Taktisesti japanilaiset voittivat, mutta strategisesti he hävisivät.
Kahden ison tukialuksen joutuminen telakalle hieman ennen Midwaytä heikensi heitä ehkä ratkaisevasti. Japanilaisten eteneminen tällä suunnalla päättyi. Lisäksi tämä oli heidän ensimmäinen vakavampi takaiskunsa.


title: Medimax

text: Medimax on laivatyyppi, joka mahtuu lastaamaan ja purkamaan Välimeren () satamissa. Medimax-alusten kantavuus on tyypillisesti 69 000–76 000 tonnia. Medimax-laivatyypistä käytetään myös nimitystä Medmax.


title: Bukovina

text: Bukovina (, , , ) on Karpaattien pohjoisrinteillä ja viereisillä tasankoalueilla sijaitseva historiallinen alue, joka on nykyisin jaettu valtiollisesti Romanian ja Ukrainan kesken. Sen historiallinen pääkaupunki on Tšernivtsi (ukr. Чернівці́; rom. Cernăuți, saks. Czernowitz, puol. Czernowiec, jidd. טשערנאוויץ Tšernovits). Kaupunki sijaitsee nykyään Ukrainan puolella.


title: Bukovina

text: Bukovina on ollut asuttua jo 4 500 vuotta ennen ajanlaskun alkua. Alueesta tuli Moldavian ruhtinaskunnan keskus 1300-luvun puolivälistä. Seuraavien vuosisatojen aikana alue oli Puolan ja osmanien hallinnassa. Bukovina oli vuosina 1775-1918 Itävallan itäisin maakunta. Ensimmäisen maailmansodan jälkimainingeissa alue liitettiin osaksi Romaniaa ja toisen maailmansodan päättäneen Pariisin rauhan yhteydessä alue jaettiin Romanian ja Neuvostoliiton kesken. Ukrainan itsenäistyessä Neuvostoliittoon kuulunut Pohjois-Bukovina tuli osaksi Ukrainaa.


title: Bukovina

text: Alueen väestö on pääasiassa romanialaista (alueen eteläosissa) ja ukrainalaista (alueen pohjoisosissa), joskaan etninen raja ei täysin noudattele valtioiden välistä rajaa. Bukovinassa elää myös muita vähemmistöjä, kuten romaneja ja juutalaisia.


title: Bukovina

text: Tšernivtsistä ovat kotoisin muun muassa saksankielinen runoilija Paul Celan (alk. Antschel), saksan- ja englanninkielinen kirjailija Rose Ausländer ja jiddišinkielinen kirjailija Josif Burg. Kaupungissa ovat vaikuttaneet myös Ukrainan kansallisrunoilija Ivan Franko, romanialainen romantiikan ajan runoilija Mihai Eminescu ja itsenäisen Ukrainan ensimmäisen presidentti Leonid Kravtšuk ja wieniläinen jugendtaiteilija Oskar Laske.


title: Bukovina

text: Tšernivtsi oli toiseen maailmansotaan ja holokaustiiin asti tärkeä juutalaisen kulttuurin keskus. Kaupungin asukkaista noin kolmannes oli juutalaisia.


title: Mars (täsmennyssivu)

text: Mars voi tarkoittaa seuraavia:


title: Muhammad VI

text: Muhammad VI (), (s. 21. elokuuta 1963 Rabat) on Marokon 18. kuningas. Hän tuli valtaan vuonna 1999. Muhammadilla on yksi veli, prinssi Mulay Rašid.


title: Muhammad VI

text:
Muhammad VI syntyi Rabatissa, hänen isänsä oli kuningas Hassan II. Muhammadin äiti Lalla Latifa Hammou oli berberipäällikön tytär. Muhammadin ensimmäinen virallinen työtehtävä oli edustaa isäänsä Hassan II:sta 6. huhtikuuta 1974 järjestetyssä Ranskan entisen presidentin Georges Pompidoun muistotilaisuudessa.
Muhammad opiskeli lakia Muhammad V:n yliopistossa suorittaen kandidaatin tutkinnon vuonna 1985. Kuningas Hassan II päätti lähettää poikansa marraskuussa 1988 harjoittelemaan Euroopan komissioon, missä hän vietti muutaman kuukauden komission puheenjohtajan Jacques Delorsin johdolla.


title: Muhammad VI

text: Isänsä kuoleman jälkeen Muhammad VI kruunattiin 30. heinäkuuta 1999. George Washingtonin yliopisto myönsi hänelle kunniatohtorin arvon 22. kesäkuuta 2000. Sotilasarvoltaan Muhammad on kenraalimajuri. Hän osaa sujuvasti arabiaa, ranskaa, espanjaa ja englantia.


title: Muhammad VI

text: Kuningas Muhammad VI meni naimisiin tietokoneinsinööri Salma Bennanin kanssa vuonna 2002. Heillä on kaksi lasta: kruununprinssi Moulay Hassan syntyi vuonna 2003 ja prinsessa Lalla Khadija vuonna 2007.


title: Muhammad VI

text: Kuninkaana Muhammad VI tunnetaan uudistajana, joka on vienyt Marokkoa kohti perustuslaillista monarkiaa. Tultuaan valtaan hän aloitti Marokossa sosiaalisia ja taloudellisia uudistuksia sekä aloitti tutkimukset isänsä Hassan II:n valtakaudella tapahtuneista ihmisoikeusrikkomuksista. Muhammad on itse sanonut pitävänsä köyhyyden vastaista taistelua tärkeimpänä asiana ja maan köyhempien alueiden tilanne onkin parantunut, mutta köyhyys on silti yleistä ja työttömyyttä on yhä paljon. Marokon talouden avautuminen on houkutellut maahan myös ulkomaisija sijoittajia.


title: Muhammad VI

text: Eräs tärkeimmistä uudistuksista lienee Mudawana-laki, joka on antanut naisille enemmän oikeuksia. Konservatiiviset ryhmät ja fundamentalistit ovat arvostelleet lakia, vaikka Muhammad on sanonut sen noudattavan Koraania.


title: Muhammad VI

text: Vuoden 2010 lopulla arabimaissa alkaneet mielenosoitukset levisivät myös Marokkoon. Helmikuun 2011 mielenosoitusten jälkeen maaliskuussa kuningas piti puheen televisiossa, jossa hän ilmoitti haluavansa uudistaa maan perustuslakia. Muhammadin esittämien uudistusten tavoitteena olisi itsenäisempi oikeuslaitos ja parlamentarismin vahvistaminen.


title: Muhammad al-Ghannuši

text: Muhammad al-Ghannuši (myös "Mohamed Ghannouchi", s. 1941 Sousse, Ranskan Tunisia) on tunisialainen poliitikko. Hän toimi maansa pääministerinä vuosina 1999–2011.


title: Muhammad al-Ghannuši

text: Vuodenvaihteessa 2010–2011 maassa puhjenneiden levottomuuksien vuoksi presidentti Zine el-Abidine Ben Ali poistui maasta. Al-Ghannuši ilmoitti toimivansa väliaikaisena presidenttinä vaaleihin saakka. Seuraavana päivänä maan perustuslakineuvosto kuitenkin ilmoitti, että väliaikaisen presidentin tehtävä kuuluu parlamentin puhemiehelle Foued Mebazaalle. Hallitusneuvottelut aloitettiin al-Ghannušin johdolla, ja uuden hallituksen kokoonpano julkistettiin 17. tammikuuta 2011. Al-Ghannuši on 17. tammikuuta 2011 julkistetun hallituksen pääministeri. Seuraavana päivänä hän ilmoitti eronneensa Ben Alin RCD-puolueesta. 27. helmikuuta 2011 al-Ghannuši ilmoitti eronneensa pääministerin tehtävästä jatkuvien mielenosoitusten takia.


title: P. G. Wodehouse

text: Sir Pelham Grenville Wodehouse [wudhaus], KBE (15. lokakuuta 1881 Guildford, Englanti – 14. helmikuuta 1975 Southampton, New York, Yhdysvallat) oli englantilainen humoristikirjailija. Hän kirjoitti yli 90 kirjaa ja 20 elokuvakäsikirjoitusta. Yleisönsuosion lisäksi Wodehouse on myös kirjallisesti korkealle arvostettu. Wodehousea ovat arvostaneet sekä aikalaiskirjailijat, kuten Hilaire Belloc, Evelyn Waugh ja Rudyard Kipling, että Salman Rushdien, Douglas Adamsin ja Terry Pratchettin kaltaiset nykykirjailijat. Wodehouse tunnetaan nykyisin parhaiten Jeeves-tarinoistaan.


title: P. G. Wodehouse

text: P. G. Wodehousen isä oli Hongkongissa toiminut tuomari, joka joutui eroamaan virastaan sairauden vuoksi. Wodehouse opiskeli Lontoon Dulwich Collegessa. Hän työskenteli HSBC-pankissa kaksi vuotta. Lopulta hän alkoi kirjoittaa ammatikseen. Wodehouse julkaisi ensimmäisen romaaninsa vuonna 1902 21-vuotiaana, ja siitä alkoi kahdeksalle vuosikymmenelle ulottunut poikkeuksellisen tuottelias ura. Hän julkaisi yhden tai useampia kirjoja joka vuosi kuolemaansa asti vuonna 1975, lukuun ottamatta toisen maailmansodan aiheuttamaa taukoa.


title: P. G. Wodehouse

text: Wodehouse muutti vuonna 1912 Hollywoodiin, jossa hän ansaitsi huomattavia summia käsikirjoittajana. Monet hänen tarinoistaan julkaistiin myös jatkokertomuksina "The Saturday Evening Postissa" ja muissa lehdissä. Hän myös meni naimisiin 1914 ensimmäisinä Yhdysvaltain-vuosinaan. Wodehouse palasi 1920 Britanniaan, mutta asui vuodesta 1924 lähtien Hollywoodissa ja Ranskan Le Touquet'ssa.


title: P. G. Wodehouse

text: Politiikka ja maailman tapahtumat eivät lainkaan kiinnostaneet Wodehousea. Toisen maailmansodan sytyttyä vuonna 1939 hän jäi Ranskan-kotiinsa, ilmeisesti ymmärtämättä konfliktin vakavuutta. Saksalaiset vangitsivat hänet 1940 ja pitivät häntä arestissa vuoden ajan, ensin Belgiassa ja sitten Ylä-Sleesiassa. Vapauduttuaan arestista Wodehouse teki Berliinissä sarjan radio-ohjelmia, joissa hän käsitteli humoristiseen tyyliin kokemuksiaan sodasta ja arestistaan. Britanniassa ohjelmat aiheuttivat valtavan kohun: Wodehousea syytettiin yhteistyöstä natsien kanssa, häntä vaadittiin syytteeseen maanpetoksesta ja monet kirjastot poistivat hyllyistään hänen kirjojaan. Wodehousen näkyvimpiä puolustajia olivat Evelyn Waugh ja George Orwell, joka julkaisi pitkän artikkelin "In Defence of P. G. Wodehouse" (suomennettu nimellä "P. G. Wodehousen puolustukseksi").


title: P. G. Wodehouse

text: Kritiikin vuoksi Wodehouse ja hänen vaimonsa käänsivät lopullisesti selkänsä Britannialle. Kirjailija hankki 1954 Yhdysvaltain kansalaisuuden ja muutti maahan pysyvästi. Elisabet II aateloi 93-vuotiaan Wodehousen vuonna 1975, vain vähän ennen tämän kuolemaa. Yleisesti on arvioitu Wodehousen natsi-Saksassa pitämien radio-ohjelmien vaikuttaneen siihen, että tunnustus tuli niin myöhään.


title: P. G. Wodehouse

text: Wodehouse kirjoitti 96 kirjaa vuodesta 1902 vuoteen 1975 jatkuneella urallaan. Hänen tuotantonsa sisältää niin romaaneja, novellikokoelmia kuin komediamusikaalejakin.


title: P. G. Wodehouse

text: Wodehouse on humoristina ja värikkäiden henkilöiden luojana lähinnä Charles Dickensin perillinen, mutta häneltä puuttuu Dickensin yhteiskunnallinen kantaaottavuus ja moralisointi. Wodehousen teokset ovat sävyltään kepeitä ja edustavat kevyttä komediaa tai farssia.


title: P. G. Wodehouse

text: Wodehousen tuotannon on arveltu vaikuttaneen paljon kuvaan englantilaisesta rikkaasta aatelismiehestä hiukan hassahtaneena eksentrikkona. Hänen kirjojensa maailma, jossa rikkaat nuoret tyhjäntoimittajat notkuvat klubeillaan ja höperöt lordit kasvattavat sikoja, on kuitenkin kaukana realistisesta. Evelyn Waugh'n mukaan Wodehousen kirjat kertovat yhtä epätodellisesta maailmasta kuin "Liisa ihmemaassa". George Orwell arveli "In Defence of P. G. Wodehouse" -esseessään, että Wodehousen kirjallinen maailmankuva muotoutui kokonaisuudessaan edvardiaanisena aikana eikä kokenut merkittäviä muutoksia sen jälkeen. Orwellin mukaan se maailma, joka eli Wodehousen kirjoissa vielä 1960-luvulla, tuhoutui todellisuudessa jo ensimmäisessä maailmansodassa. Asuminen pääsääntöisesti ulkomailla vuodesta 1912 lähtien auttoi Wodehousea pysymään "henkisenä edvardiaanina".


title: P. G. Wodehouse

text: Wodehousen tuotanto kietoutuu tiettyjen hahmojen ja tapahtumapaikkojen ympärille, mistä johtuen hänen tuotantoaan on usein jaettu sarjoihin: Sekä Blandings- että Jeeves-tarinoita on tehty televisiosarjoiksi. Jeeves-tarinoita on muokattu TV-sarjoiksi kahdesti: ensin 60-luvulla BBC:n tuotantona ja 1990-luvulla Granada Televisionin tuotantona, jossa Jeevesiä ja Woosteria näyttelivät Hugh Laurie (Wooster) ja Stephen Fry (Jeeves). Sarja nähtiin Suomessa Yle TV1-kanavalla nimellä "Kyllä Jeeves hoitaa".


title: Zoë (robotti)

text: Zoë on Carnegie Mellon -yliopiston robotiikan tutkimuslaitoksen kehittämä nelipyöräinen robotti, joka lähetettiin elokuussa 2004 Chilessä sijaitsevalle Atacaman aavikolle etsimään elämää. Tarkoituksena on testata laitetta käytännössä sen mahdollista tulevaa Mars-matkaa varten. Zoë toimii aurinkoenergialla ja sen on tarkoitus toimia ainakin kahden vuoden ajan. Atacaman autiomaa on maailman kuivinta seutua ja tämä on yksi syy robotin testaamiseen juuri siellä. Zoë on jo onnistunut löytämään tutkimusalueeltaan eläviä mikrobeja ja sen on tarkoitus kyetä samaan myös Marsissa, mikäli siellä mitään elollista on.


title: Driss Jettou

text: Driss Jettou (s. 24. toukokuuta 1945) oli Marokon pääministeri 2002–2007. Hänen nimityksensä herätti keskustelua, koska Jettou itse ei ole minkään puolueen jäsen, vaikka hänen hallituskoalitiollaan on takanaan parlamentin enemmistö. Ennen pääministeriksi valintaa Jettou oli talousministerinä 1997–1998 ja sisäministerinä 2001–2002. Hänen hallitustaan tukivat Union Socialiste des Forces Populaires ja Parti de l'Istiqlal.


title: Berjozovka (Karjalan tasavalta)

text: Berjozovka () on Kontupohjan kaupunkikuntaan kuuluva taajama Karjalan tasavallassa Venäjällä. Se sijaitsee 6 kilometriä Kontupohjan asemalta luoteeseen. Vuonna 2006 asukkaita oli 671 henkeä.